Tidak beri impak negatif

SHEILA ZAIDI

KUCHING: Peruntukan di bawah Pakej Bantuan Khas Sarawakku
Sayang diyakini tidak akan memberikan impak negatif jangka panjang ke atas
ekonomi negeri ini.

Ketua Menteri Datuk Patinggi Abang Johari Tun Openg
berkata, bantuan yang memperuntukkan sebanyak RM1.154 bilion ini  adalah hasil daripada polisi fiskal Sarawak
yang berada di tahap yang baik.

“Peruntukan yang dikeluarkan untuk bantuan ini juga
hanyalah untuk jangka masa pendek sahaja dan Sarawak sudah mempunyai pelan
ekonomi tersendiri untuk 2030 yang akan diteruskan seperti biasa.

“Berhubung dengan peruntukan ini pula, kita akan
mengambil pendekatan untuk memulihkan perbelanjaan dan system aliran tunai
dalam negeri dan pada masa yang sama melabur kepada perkara-perkara strategik
seperti pembinaan sekolah, projek bekalan elektrik dan sebagainya,” katanya.

Beliau berkata demikian ketika ditanya mengenai impak
pengeluaran peruntukan besar di bawah Pakej Bantuan Khas Sarawakku Sayang ke
atas ekonomi negeri semasa di temubual dalam rancangan Bicara Naratif oleh
stesen Radio Televisyen Malaysia (RTM) malam Ahad lalu.

Menurut Abang Johari, bantuan ini diumumkan adalah untuk
memastikan daya beli rakyat Sarawak masih berjalan walaupun berada di bawah
Perintah Kawalan Pergerakan (PKP).

Seperti yang kita sedia maklum, pendapatan rakyat khususnya
yang berpendapatan rendah sememangnya terjejas semasa dalam tempoh PKP ini.

Oleh yang demikian, bantuan yang diberikan ini akan
membolehkan mereka untuk membeli barang-barang keperluan asas seperi makanan,
minuman, ubatan dan keperluan-keperluan penting lain.

“Dengan ini, pengisian semula dalam kitaran perbelanjaan
masih berlaku seterusnya tidak menyebabkan kelumpuhan ekonomi kepada negeri
kita.

“Dari sudut ekonomi juga, sekiranya berlaku kemelesetan,
adalah menjadi tanggungjawab kerajaan untuk tampil dengan pendekatan yang
bersesuaian,” katanya.

Susulan dengan penambahan tempoh PKP yang sepatutnya
berakhir pada 31 Mac kepada 14 April, Abang Johari memberitahu bahawa beliau
akan menilai semula bantuan ini nanti kerana sudah pasti nilai pendapatan yang
terjejas semakin bertambah.

Penjaja kecil misalnya, tidak akan dapat menjalankan
perniagaan mereka untuk tempoh lanjutan dua minggu lagi dan golongan seperti
ini yang akan dititikberatkan, ujar Abang Johari.

Malah, katanya, kerajaan negeri juga akan membantu mereka
yang tercicir daripada menerima bantuan Pakej Rangsangan Ekonomi Prihatinn
Rakyat (Prihatin) yang telah diumumkan oleh kerajaan Persekutuan.

Abang Johari minggu lalu telah mengumumkan pakej bantuan
khas yang merupakan inisiatif kerajaan negeri bagi mengurangkan kesan penularan
Covid-19 ke atas ekonomi dan melindungi kesejahteraan rakyat yang menelan kos
keseluruhan sebanyak RM1.154 bilion.

See author's posts


Shell tawar juadah Ramadan dimasak PKS

KUALA LUMPUR: Shell Malaysia telah
melancarkan inisiatif di seluruh negara untuk menyokong pembekal kecil makanan
tempatan dengan menyediakan mereka saluran pemasaran bagi membantu mereka dalam
bulan Ramadan, khususnya semasa tempoh yang sukar ini.

Melalui
inisiatif  #RamadanWithShell, stesen-stesen Shell akan mula menjual
juadah yang dimasak oleh perusahaan kecil dan sederhana (PKS), kata
syarikat minyak itu dalam satu kenyataan.

Mulai 4 hingga 23
Mei, pelanggan akan dapat membeli pelbagai hidangan tempatan seperti nasi
campur, nasi beriani, asam laksa, kuih-muih, murtabak, bubur lambuk, minuman
dan banyak lagi hidangan melalui 950 stesen Shell di seluruh negara secara bawa
pulang.

Pengarah Urusan Shell Malaysia
Trading Sdn Bhd dan Shell Timur Sdn Bhd, Shairan Huzani Husain berkata
selain daripada hidangan Ramadan ini, para pelanggan juga boleh membeli secara
kombo dengan pilihan Shell SELECT serta snek dan minuman deli2go pada
harga promosi, bermula serendah RM6.

“Di Shell,
pelanggan sentiasa mendapat tempat di hati kami, lebih-lebih lagi dalam
keadaan sekarang. Dengan ketidaktentuan yang dibawa oleh Covid-19, kami
perlu berpegang teguh kepada nilai yang menentukan kami sebagai sebuah
organisasi dan ini membolehkan kami untuk menyumbang kembali kepada rakyat
Malaysia.

“Inisiatif terbaru kami ini
membolehkan syarikat membantu rakyat Malaysia menjalankan perniagaan
mereka,” katanya.

Di samping itu, sejumlah 100 stesen
Shell sedang bekerjasama dengan foodpanda bagi menghantar kombo Ramadan
terpilih ke pintu rumah pelanggan, semasa tempoh promosi ini, pelanggan
Shell SELECT yang menempah melalui foodpanda dengan kod promo ‘SHELLRAMADAN ‘
akan menikmati diskaun 30 peratus untuk semua produk Shell SELECT dalam Pandamart,
dengan pembelian minimum sebanyak RM15.

“Kami mahu menawarkan kepada
pelanggan makanan tempatan dan kombo Ramadan untuk berbuka puasa yang boleh
dibeli dari stesen kami atau melalui penghantaran foodpanda. Kami menaruh
keyakinan dalam melakukan perkara yang penting dan pada masa yang sama kami
cuba membuat perbezaan dalam kehidupan mereka yang menerima perkhidmatan
kami,” tambahnya lagi- Bernama

See author's posts


Kuching City FC lakar kemenangan pertama

KUCHING City Fc memecah kebuntuannya musim ini apabila melakar kemenangan pertamanya dalam aksi menentang Sarawak United FC di Stadium Negeri, Petrajaya malam Sabtu yang lepas.

Berada di kedudukan tangga paling bawah liga, kedua-dua pasukan kelihatan sangat dahagakan mata penuh daripada perlawanan ini.Rentak permainan yang penuh bertenaga dipamerkan kedua pasukan sejak awal sepak mula perlawanan.

Jaringan sulung perlawanan diledakkan pemain pertahanan Kuching City iaitu Mohd Hairol Mokhtar hasil daripada tendangan sudut pada minit ke-18.

Sarawak United cuba untuk menyamakan kedudukan namun Kuching City menutup aksi separuh masa pertama dengan mendahului 1-0.

Separuh masa kedua bermula lebih garang yang mana kedua pasukan saling berbalas serangan.

Sarawak berjaya memecah kebuntuan selepas percubaan Amri Yahya pada minit ke-60 separuh masa kedua terkena palang gol Kuching City lalu melantun tepat kepada Patrick Ronaldinho yang terus disempurnakannya dengan sangat kemas.

Malang buat Kuching bertambah apabila pemain tengah Tommy Mawat Bada diarah keluar padang apabila dilayang kad kuning kedua selepas melakukan terjahan keras terhadap pertahanan Sarawak United, Abdul Qayyum pada minit ke-62.

Walaupun beraksi dengan hanya 10 pemain nyata tidak menggentarkan semangat dan tumpuan Kuching City untuk mencari peluang kemenangan.Buktinya, Kuching berjaya meledakkan gol kedua mereka pada minit ke-86 hasil daripada tandukan cantik daripada kapten pasukan, Rafiezan Razali.Jentera serangan Sarawak United melancarkan serangan bertubi-tubi ke arah benteng Kuching City bagi mencari mata penyamaan namun usaha mereka gagal.

Kemenangan perlawanan ini sah milik Kuching City FC dengan keputusan akhir jaringan 2-1.

Jurulatih Kuching FA Muhammad Nazri Zainal Ariffin ketika ditemui selepas tamat perlawanan berkata tiga mata penuh ini jelas terlalu berharga bagi melonjakkan lagi kedudukan pasukannya di dalam liga.

Katanya, selepas dua perlawanan yang mengecewakan sebelum ini, pasukannya turun dengan lebih berdisiplin dan penuh keyakinan pada perlawanan ini.

Bakal menentang Kelantan United pada perlawanan seterusya, beliau berkata pasukannya akan bersiap sedia dari segi mental dan fizikal meskipun terdapat dilanda masalah kecederaan yang dihadapi beberapa pemain tunggak pasukan itu.

Oleh Akmal Adib Yusup

See author's posts


Lelaki alami masalah berat badan meninggal dunia

BINTULU: Khidmat pihak bomba diperlukan untuk mengangkat mangsa yang dipercayai mengalami masalah kesihatan dan tidak dapat bergerak ekoran lebih berat badan.

Ketua Balai Bomba dan Penyelamat Bintulu, Christus Buson berkata, bantuan khidmat bomba diperlukan oleh pihak hospital untuk mengangkat mangsa dari dalam rumah ke dalam ambulans.

“Anggota bomba menggunakan salvage sheet untuk mengangkat mangsa tersebut,” katanya dalam satu kenyataan di sini semalam.

Bagaimanapun katanya, mangsa mengalami sesak nafas dan tidak sedarkan diri.

“Mangsa diberikan rawatan segera(CPR) oleh pihak hospital bersama pihak bomba,” katanya.

Namun katanya, mangsa tidak dapat diselamatkan dan telah disahkan oleh pihak hospital meninggal dunia di tempat kejadian.

Pihak bomba menyerahkan mangsa kepada pihak hospital untuk tindakan selanjutnya.

Oleh Ellie Edward

See author's posts


Vettel kekal bersama Ferrari

SEBASTIAN Vettel semalam menolak cadangan bahawa dia tidak mungkin menyelesaikan musim terakhirnya dengan Ferrari, tetapi mengakui dia telah menikmati masa yang lebih bahagia dengan pasukan dari Itali itu.

Juara dunia empat kali itu dikaitkan dengan pertukaran ke Racing Point tahun depan dan berdepan persoalan mengenai masa depannya selepas dua persembahan kurang bersemangat di perlumbaan British dan Ulang Tahun ke-70 di Silverstone.

Bercakap semasa sidang berita video menjelang Grand Prix Sepanyol hujung minggu ini, dia mengakui telah berada di tempat yang lebih bahagia.

“Saya suka bertarung di depan, menang dan merasakan anda dapat mencapai hasil yang hebat. Ini akan menjadi sukar tahun ini dengan pakej yang kita ada.”

Dia menolak dakwaan bahawa Ferrari mungkin akan melepaskannya lebih awal daripada yang diharapkan.

“Oh saya tidak tahu, saya rasa tidak fikir begitu,” katanya. “Kami tidak mempertimbangkan atau membicarakannya. Jadi, saya rasa, itu bukan hanya persoalan untuk diri saya sendiri.

“Saya tahu apa yang saya sedar, saya tahu pekerjaan yang boleh saya lakukan. Dan pada masa ini ia bukan jalan paling bersih, tetapi saya yakin jika keadaan tenang dan saya mendapat peluang yang baik maka saya akan menggunakannya,”

Vettel menolak sebarang perbincangan mengenai khabar angin persamaandalam pasukan antara dia dan Charles Leclerc.

“Saya cuba tidak mahu terlibat dalam semua itu,” katanya. “Saya hanya berusaha menjalankan tugas saya.

“Jelas, pada masa ini, ini tidak sekadar berjalan dengan  tenang dan lancar.

“Ia adalah laut yang agak bergelora, tetapi itulah yang ada dan saya harus melakukan yang terbaik.”

Awal semalam, Ferrari berkata adalah “tugas” mereka untuk menyokong pemandu dari Jerman itu dalam usahanya untuk mendapatkan kembali prestasinya setelah permulaan yang sukar pada musim 2020.

Pasukan itu juga berkata Vettel akan menggunakan casis baru dalam perlumbaan hujung minggu ini. – AFP

See author's posts


Kerajaan peka keperluan rakyat

SEBUYAU: Kerajaan Sarawak sentiasa peka dengan keperluan rakyat terutamanya di luar bandar untuk menyediakan kemudahan asas yang mencukupi kepada masyarat tempatan.

Menteri Muda Infrastruktur dan Pembangunan Pelabuhan Datuk Julaihi Narawi berkata, banyak projek pembangunan di dalam kawasan Sebuyau telah diluluskan di bawah pentadbiran Gabungan Parti Sarawak (GPS).

“Semua projek yang telah diluluskan akan dilaksanakan melalui proses yang telah ditetapkan dan ini menunjukkan Sarawak sentiasa berusaha memastikan tiada kawasan yang tercicir daripada arus pembangunan.

“Manakala peruntukan sebanyak RM400,00 untuk membina jalan raya dalam Kampung Sangki Melayu ini telah siap tahun lepas,” katanya.

Beliau yang juga Ahli Dewan Undangan Negeri (ADUN) Sebuyau berkata demikian dalam lawatan kerja di Kampung Sangki Melayu Sebuyau baru-baru ini.

Menurutnya, permohonan penduduk Kampung Sangki agar sebuah surau didirikan dikampung tersebut serta program penanaman cili secara komersial akan dipertimbangkan untuk kelulusan kerajaan.

Kampung Sangki Melayu merupakan sebuah kampung baharu yang terletak di bawah jagaan Ketua Kaum Kampung Masjid Sebuyau Abang Sepawi Abang Junaidi.

Penduduk kampung yang mempunyai 18 buah rumah dan keluarga ini telah menubuhkan Jawatankuasa Pengurusan sendiri bagi memudahkan pengurusan kampung tersebut.

Aktiviti pertanian seperti penanaman kelapa sawit, cili, nanas dan menternak lembu merupakan antara aktiviti utama penduduk di sini.

Turut hadir dalam lawatan tersebut ialah Pegawai Tadbir Daerah Kecil Sebuyau, Ajis Ahmad dan Penghulu Seman Suhaili.

See author's posts


Beregu Indonesia sekat dominasi China

KUALA LUMPUR: Beregu lelaki nombor satu dunia, Fajar Alfian-Muhammad Rian Ardianto dari Indonesia nyata berada dalam kelas tersendiri apabila menundukkan Liang Wei Keng-Wang Chang dari China 21-18, 18-21, 21-13, pada aksi final Terbuka Malaysia 2023 di Axiata Arena.

Kemenangan berkenaan menyaksikan naib juara Kejohanan Badminton Dunia 2019 dan 2022, berjaya menyekat dominasi China merangkul kesemua gelaran beregu pada kejohanan itu.

Fajar, 27, berkata kemenangan di pentas Super 1000 buat pertama kali, sangat bermakna buatnya membuktikan mereka layak berada pada ranking teratas dunia, selain meningkatkan keyakinan untuk beraksi di Terbuka India bermula Selasa ini.

“Alhamdulillah bersyukur menang hari ini. Saya rasa pada set ketiga saya cakap pada Muhammad Rian mari lakukan yang terbaik, tidak kira di mana pukulannya kita kejar sahaja. Namun, kami mahu kekal rendah diri dengan kemenangan ini.

“Kami juga ucapkan terima kasih kepada semua peminat badminton di Axiata Arena yang sentiasa memberi sokongan kepada kami. Memang sorakan itu menambah semangat ketika kami berdua pamerkan aksi terbaik di dalam gelanggang,” kata Fajar.

Pada edisi lepas, Fajar-Muhammad Rian terpaksa berpuas hati di tempat kedua Terbuka Malaysia, selepas dibenam gandingan Jepun Takuro Hoki-Yugo Kobayashi, 22-24, 21-16, 9-21.

Terdahulu, beregu wanita pertama dunia Chen Qing Chen-Jia Yi Fan menewaskan pasangan Korea Selatan yang berada pada ranking ke-20 dunia, Baek Ha Na-Lee Yu Lim, 21-16, 21-10 dalam perlawanan yang berlangsung selama 52 minit.

Qing Chen, pemenang pingat perak Sukan Olimpik Tokyo 2020, bagaimanapun mengakui perhitungan bersama naib juara Terbuka Jepun 2022 itu bukanlah mudah apabila corak permainan pertahanan yang ditonjolkan mereka adalah amat baik.

“Berbanding dengan pemain Korea Selatan yang lebih kepada serangan, mereka (Ha Na-Yu Lim) lebih kepada aksi bertahan yang sangat baik. Lagipun ini sudah kali ketiga kami berjumpa dalam gelanggang jadi sudah agak biasa.

“Kami tidak terlampau memikirkan kepada kemenangan sahaja sebab kami percaya sekiranya seseorang pemain selalu memenangi kejohanan, seseorang itu tidak tahu bagaimana mahu bangkit semula,” katanya menerusi jurubahasa.

China turut merangkul gelaran beregu campuran apabila pasangan nombor satu dunianya, Zheng Si Wei-Huang Ya Qiong meraih gelaran Terbuka Malaysia buat kali keempat berturut-turut selepas menundukkan gandingan dari Jepun, Yuta Watanabe-Arisa Higashino 21-19, 21-11. – Bernama.

See author's posts


Kerajaan stabil dicapai menerusi kebijaksanaan rakyat

PERDANA Menteri Datuk Seri Ismail Sabri Yaakob ketika hadir pada Majlis Penyampaian Geran Kawasan Rukun Tetangga (KRT) Komuniti Sejahtera Keluarga Malaysia peringkat negeri Johor di Kompleks Sukan Komuniti Felda Lok Heng Kota Tinggi semalam. • Foto BERNAMA

KOTA TINGG: Perdana Menteri Datuk Seri Ismail Sabri Yaakob semalam menegaskan bahawa Kerajaan Johor yang stabil hanya boleh dicapai menerusi kebijaksanaan rakyatnya.

Katanya, Johor bertuah kerana kedudukannya yang paling hampir dengan Singapura menjadikan negeri ini tumpuan dan pusat pelaburan.

“(Justeru) kita perlu kerajaan Johor yang stabil dan yang boleh menstabilkan kerajaan Johor untuk memperkukuhkan ekonomi dan kesejahteraan rakyat Johor, adalah berdasarkan kebijaksanaan tuan-tuan dan puan-puan,” kata beliau.

Beliau berkata demikian ketika berucap pada Majlis Penyerahan Geran Komuniti Rukun Tetangga (KRT) Komuniti Sejahtera Keluarga Malaysia Peringkat Negeri Johor 2022 di Kompleks Sukan Komuniti, Felda Lok Heng Barat, di sini semalam.

Mengambil contoh situasi politik sebelum ini, Ismail Sabri berkata pelbagai perkara telah berlaku dalam negara disebabkan ketidakstabilan politik, sehingga menyaksikan tiga Perdana Menteri dilantik (selepas Pilihan Raya Umum Ke-14).

“Hari ini kita lihat kerajaan di peringkat Persekutuan adalah kerajaan yang stabil selepas menandatangani Perjanjian Persefahaman (MoU) (bersama pembangkang).

“Perkara ini (kerajaan stabil) disebut selepas titah Yang di-Pertuan Agong (Al-Sultan Abdullah Ri’ayatuddin Al-Mustafa Billah Shah) bahawa Seri Paduka berpuas hati dengan kestabilan politik pada masa kini,” kata Perdana Menteri.

Turut hadir Menteri Perpaduan Negara merangkap Ahli Parlimen Kota Tinggi Datuk Halimah Mohamed Sadique.

Suruhanjaya Pilihan Raya telah menetapkan pilihan raya negeri Johor pada Sabtu ini. – Bernama

See author's posts


Perambu ngaga ICQS ba Sungai Putong

MANAH… Datuk Francis Harden Hollis enggau bala sida ke buaki mandangka tanda manah ngena tunjuk jari sebedau bejadi Pengerami Nasih Tanah Ngemanahka Jalai Lapan Kilometer Pemanjai berengkah ari simpang jalai besai ngelawa kandang rumah panjai Ulu Undup, Batu Lintang, Sri Aman kena Hari Dua ke udah.

SRI AMAN: Pejalai melunggang garis menua dipelabaka terus betambah lebih agi ba kandang Sungai Putong, Batu Lintang lebuh Indonesia udah tembu mindahka indu menua sida ngagai Nusantara ba Kalimantan Timur.

Nya kebuah Sapit Menteri Pelajar, Inovasyen enggau Pemansang Pengelandik, Datuk Francis Harden Hollis deka nyediaka keretas perambu dikena ngaga siti pos nyaga garis menua ba Sungai Putong dikena napi gaya ke baka nya jemah ila.

“Kami deka nyediaka keretas kereja nyengkaum perambu ngaga pos nyaga garis menua ba Sungai Putong diberi ngagai Ijinsi Pemansang Sri Aman (SADA) pengudah bulan April.

“Pos nyaga garis menua ba Sungai Putong nya ila endur ngengkahka opis polis, imigresen, kastam enggau mayuh bengkah opis ijinsi perintah ke patut enti perambu nya dikemendarka SADA,” ku iya.

Harden mansutka jaku munyi nya nygagai media pengudah Pengerami Nasih Tanah Ngemanahka Jalai Lapan Kilometer Pemanjai berengkah ari simpang jalai besai ngelawa kandang rumah panjai Ulu Undup, Batu Lintang Sri Aman kena Hari Dua ke udah.

Ku iya, kelimpah ari ngaga pos nyaga garis menua ba Sungai Putong, perambu nya mega begunaka tanah antara 10 ngagai 20 ekar pemesai lalu endur nya udah ditetap sereta perambu nya deka diberi ngagai sida ke patut ngambika bejalaika pengawa mansik.

“Lalu baka nya mega Indonesia diatu benung ba proses mindahka indu menua sida ari Jakarta ba Pulau Jawa ngagai Nusantara di Kalimantan Timur ke ngasuh lebih mayuh agi pejalai melunggang garis menua ba Sungai Putong enti udah tembu ila.

“Ketegal gaya ke baka nya aku pechaya SADA deka ngemendarka perambu nya enggau naka penyampat dikena ngaga mini Kompleks Imigresen, Kastam, Kuarantin enggau Pengelikun (ICQS) ba Sungai Putong,” ku iya.

Taja pia, Harden ti mega Kaban Kunsil Nengeri (ADUN) Simanggang bedau ulih madahka penyampau kos ngaga pos nyaga garis menua nya laban bedau disediaka lebih silik dalam keretas kereja.

Sama bisi enggau maya pengerami nya Residen Bagi Menua Sri Aman Datu Indit Bangai enggau Sapit Residen Elvis Didit, Tuai Penulung Direktor Teknikal Opis Menteri Pemansang Menua Pesisir Sarawak Ahmad Faris Mohd Gazali, Pemesai Pelilih Sri Aman Mohd Ashree Wee, Seketeri Kunsil Pelilih Sri Aman Tay Guan Huat enggau pengari Menijar Wilayah Selatan Opis Kereja Raya (JKR) Sarawak ti mega Menijar Projek Angelina Belly.

See author's posts


Masyarakat Cina digesa terima hakikat

LAWAS: Masyarakat Cina yang bakal menyambut perayaan Tahun Baharu Cina (TBC) perlu menerima hakikat bahawa pandemik Covid-19 telah menyebabkan sambutan TBC kali ini tidak dapat disambut seperti biasa.

Timbalan Ketua Menteri Datuk Amar Awang Tengah Ali Hasan memberitahu ini turut dialami oleh umat Islam dan Kristian yang juga tidak dapat menyambut perayaan mereka seperti sebelum pandemik Covid-19 melanda dunia.

“Bagaimanapun kita meletakkan harapan sempena tahun kerbau kali ini akan dapat menghapuskan Covid-19,” katanya.

Awang Tengah menyatakan demikian pada Majlis Penyampaian Sumbangan Tahun Baru Cina Daerah Lawas 2021 di Dewan Rekreasi Persatuan Hokkien Lawas semalam.

Dalam pada itu, beliau juga berharap tahun ini tidak berlaku banjir besar walaupun ramalan cuaca memberitahu cuaca lembab dan berhujan hingga Mac.

Harapan ketiga beliau ialah untuk dapat kembali kepada kehidupan normal seperti dahulu dengan keselamatan semua rakyat terjamin.

Beliau yang juga menggesa agar semua rakyat terus berdoa mengikut cara masing masing agar segalanya bertambah baik untuk semua.

“Setakat ini Pandemik Covid-19 yang melanda global telah menjejas kehidupan rakyat dengan lebih 2 juta orang meninggal dunia.

“Kita masih belum berjaya menghapuskan Covid-19 ini, oleh itu kita perlu terus patuhi prosedur yang telah ditetapkan dengan penuh disiplin,” tambahnya.

Bagi Sarawak, kes meningkat walaupun beberapa bulan dahulu berjaya ditangani.

Kini statistik harian telah meningkat kepada tiga digit berbanding hanya satu dan dua digit pada awalnya.

Daerah Lawas yang berada dalam zon kuning dan perlu berhati-hati kerana berdekatan dengan Sabah, Labuan dan Kalimantan.

Justeru beliau menasihatkan agar rakyat mengurangkan pergerakan ke daerah atau negeri berisiko demi keselamatan semua.

“Covid-19 masih ada disekeliling dan perlu berkorban dengan mengamal SOP termasuk dalam merayakan TBC. Sememangnya impak daripada Covid ini amat besar, ramai hilang kerja, bisnes merosot dan ini memberi tekanan emosi serta sosial.

“Sekolah yang sekejap buka dan tutup turut beri kesan emosi dalam aspek pendidikan, tetapi ini demi keselamatan,” ujarnya.

Pada masa yang sama kerajaan Persekutuan telah banyak memberi bantuan bersama kerajaan Sarawak yang menyediakan berbagai program dan pakej untuk kehidupan rakyat.

Beliau menasihatkan agar rakyat memanfaatkan setiap pakej bantuan yang diberi untuk meningkatkan pendapatan sesuai dengan keadaan pandemik yang melanda dunia.

Seramai 20 orang hadir menerima sumbangan TBC sebagai simbolik dan selebihnya diurus oleh pihak Persatuan Cina Lawas untuk diagih kepada warga emas, golongan OKU dan ibu tunggal.

Oleh ADENG EDRUS

See author's posts


Cadang adakan sesi dialog,taklimat SOP di tapak pembinaan

SIBU: Satu sesi dialog dan taklimat dicadangkan untuk mengenal pasti Prosedur Operasi Standard (SOP) yang ditetapkan oleh Pihak Berkuasa Tempatan (PBT) kepada kontraktor ketika berada di tapak pembinaan.

Ahli Dewan Undangan Negeri (ADUN) Bukit Assek, Joseph Chieng merujuk kepada aduan penduduk setempat di tapak pembinaan kawasan perumahan di Bukit Penyau.

“Maklum balas kepada PBT yang bertanggungjawab dan tindakan telah diambil, tetapi isu itu masih belum diselesaikan.

“Saya berharap pihak berkuasa tempatan dan agensi berkaitan dapat mengambil serius perkara ini. Sudah tiba masanya untuk kita memperbaiki keadaan di tapak pembinaan,” katanya.

Beliau berkata, pencemaran di tapak pembinaan yang diselenggarakan oleh kontraktor menjejaskan kualiti hidup penduduk setempat.

“Penduduk mempunyai hak kebebasan untuk menjalani kehidupan. Ini nak jemur pakaian di luar pun takut, anak-anak pulak nak beriadah pun tidak dibenarkan kerana kualiti udara tidak sihat, berdebu dan berpasir,” jelasnya kepada pemberita ketika melawat tapak tersebut baru-baru ini.

“Mengikut peraturan, kolam dan penyembur air mesti dipasang di tapak pembinaan untuk membersihkan roda lori sebelum mereka keluar ke jalan raya.

“Tapi malangnya, kontraktor tidak berbuat demikian. Saya rasa kita perlu mengadakan sesi dialog dan taklimat kepada kontraktor apa yang perlu mereka lakukan, apakah prosedur yang perlu mereka ikuti dan beri mereka masa untuk memasang apa yang perlu,” ujarnya.

Oleh AKUN GIMAN

See author's posts


KM panelis webinar ‘Post COVID-19’

KUCHING: Ketua Menteri Datuk Patinggi Abang Johari Tun Openg akan tampil sebagai panelis webinar bertajuk ‘Post COVID-19: Sarawak The New Normal’, pada Selasa ini jam 10.00 pagi menggunakan platform dalam talian yang disebut Webinarjam yang dihoskan oleh Malaysia Productivity Corporation (MPC), Pejabat Wilayah Sarawak.

Webinar akan dikendalikan oleh Ketua Pengarah Perbadanan Produktiviti Malaysia (MPC), Dato’ Abdul Latif Abu Seman.

Objektif sesi webinar adalah untuk berkongsi pandangan Ketua Menteri mengenai Post COVID-19, ‘New Normal’ dan perubahan ke arah memastikan bahawa Post COVID-19 berkelanjutan dan inklusif.

Sesi webinar juga akan menyediakan platform untuk sektor awam dan swasta untuk berkongsi pandangan dan idea mereka mengenai era pasca Covid-19.

Di akhir webinar, Abang Johari bakal merasmikan pelancaran Sarawak Productive.

Antara program dalam Sarawak Productive adalah satu siri webinar untuk memberi kesedaran mengenai transformasi digital bagi Perusahaan Kecil dan Sederhana (PKS).

Webinar akan membantu perniagaan beroperasi di platform digital serta mempromosikan pemadanan perniagaan antara penyedia perkhidmatan digital dan usahawan.

Program Sarawak Productive terdiri daripada perjalanan transformasi Keunggulan Perniagaan, pendekatan holistik untuk organisasi yang bermaksud meningkatkan prestasi mereka ke tahap berikutnya iaitu memperkukuhkan penglibatan dan mewujudkan nilai yang lebih besar kepada pihak berkepentingan serta berkembang di pasaran yang kompetitif.

Program Inovasi Intervensi Perusahaan (EIIP) juga merupakan program yang meningkatkan produktiviti dan kualiti di peringkat perusahaan.

Program tersebut akan membantu perusahaan melalui pendekatan langsung dan memberikan campur tangan dalam amalan yang ada bagi membantu menyelesaikan masalah produktiviti dan kualiti.

Untuk lebih membantu perniagaan, Perkhidmatan Penasihat Maya Perniagaan bakal dilancarkan pada Ogos nanti, perkhidmatan nasihat maya ini terdiri daripada Webinar Perniagaan, Klinik Penasihat Maya Perniagaan, Mentoring Maya Perniagaan, Penyelarasan Maya Perniagaan dan Latihan Maya dengan objektif untuk membawa aktiviti produktiviti kepada setiap perniagaan yang menghubungkan ke internet.

Selain itu, inisiatif oleh Good Regulatory Practices (GRP) oleh MPC mengenai reformasi pentadbiran peraturan akan lebih menyokong aspirasi negara untuk menjadi negara berpendapatan tinggi dan progresif.

Sasaran seramai 1,000 peserta dari sektor awam dan swasta serta rakyat dijangka akan mengikuti sesi webinar. Untuk mendaftar, sila layari https://www.bicara.live/sarawak.

Oleh Diyana Samsuddin

See author's posts


Sambutan Hari Wanita 2021, 23 Nov

KUCHING: Sambutan Hari Wanita 2021 bertemakan ‘Ekspresi Tinta Wanita’ anjuran Jabatan Wanita dan Keluarga Sarawak akan diadakan pada 23 November kelak.

Sambutan Hari Wanita Sarawak adalah merupakan sebuah program tahunan. Objektif program ini adalah untuk meraikan dan menghargai pencapaian serta sumbangan Wanita Sarawak dalam pelbagai bidang.

Menurut Menteri Kebajikan, Kesejahteraan Komuniti, Wanita, Keluarga dan Pembangunan Kanak-Kanak Dato Sri Fatimah Abdullah berkata, selaras dengan tema ‘Ekspresi Tinta Wanita’ sebuah naskah terbitan Jabatan Wanita dan Keluarga Sarawak akan dilancarkan dengan tajuk ‘Sarawak Women in Scholarly Writing’.

“Majlis ini akan dihadiri oleh Yang Amat Berbahagia Toh Puan Datuk Patinggi Raghad Kurdi Taib sebagai tetamu kehormat pada 20 November 2021 kelak di Borneo Convention Centre Kuching (BCCK).

“Manakala bagi Majlis Sambutan Hari Wanita akan dihadiri oleh Ketua Menteri Datuk Patinggi Abang Johari Tun Openg serta isteri Datuk Amar Juma’ani Tun Tuanku Bujang pada 23 November di BCCK.”

Jelas Fatimah, program ini dijangka akan dihadiri 200 orang tertakluk pada Prosedur Operasi Standard (SOP) yang telah ditetapkan dan Majlis Pelancaran Buku ‘Women in Scholarly Writing’ dan Sambutan Hari Wanita 2021 (HW21) akan disiarkan secara langsung melalui saluran rasmi Facebook Unit Komunikasi Awam (UKAS) dan saluran Youtube UKAS Channel dan juga melalui aplikasi Zoom.

“Sambutan HW21 akan turut disertai oleh empat puluh (40) daerah di seluruh Sarawak secara serentak melalui live streaming dan aplikasi Zoom dan salah satu pengisian yang akan diadakan adalah Sesi Interaksi Ketua Menteri bersama Wanita dengan Daerah.

“Sebanyak enam (6) tokoh wanita akan dianugerahkan mengikut kategori masing-masing iaitu Anugerah Datuk Patinggi Laila Taib, Anugerah Ketua Menteri Kepimpinan Wanita, Anugerah Ketua Menteri Usahawan Wanita, Anugerah Ketua Menteri Penggiat Sosial Wanita, Anugerah Ketua Menteri Pencapaian Khas (Wanita dalam Bidang Penulisan) dan Anugerah Pertubuhan NGO Cemerlang,” ujar Fatimah semalam di Wisma Wanita.

Tambah beliau, Sambutan Hari Wanita akan diadakan pada 8 Mac setiap tahun bermula pada tahun hadapan.

Oleh AZREEN KERIA

See author's posts


NOVEL TERUTU JEMU AMBUN LEMAI

MILIH GANTI MALIN TEMUAI

Benung sida agi berandauka hal lemetak, peda Christopher gegesah datai ngampir sida. Cikgu Dayang lalu betemu enggau iya.

“Ya, Christopher, nama berita nuan? Nuan gamal bisi utai deka dipadah,” tanya Cikgu Dayang.

“Ya cikgu. Aku diasuh ketuai kami madah ngagai kita, malin temuai kami bisi hal berat ti ngasuh iya pulai ke menua enggau jampat. Nya alai kita nadai malin ari hotel ngarika hotel kami minta ampun,” ku Christopher.

“Oh, enti baka nya…,” ku Cikgu Dayang. Bedau apus jaku iya, Christopher lalu nyelepak baru.

“Enti kita deka majakka program kita ke deka matau menua, kita mesti bisi malin kita empu. Jangka aku antara kita, tentu bisi orang ke nemu pasal utan enggau rampa menua ulu.”

“Ah..bisi jangka aku,” ku Cikgu Dayang ke lalu merening Pengajar Edward.

“Au, enti baka nya, nadai salah kita majakka pejalai kita nya, tang anang enda bejimat-jimat. Taja pia, Tuai kami madah, enti kita kin ngati kediri, hotel nadai betanggungjawap ke apa-apa utai nyadi. Ukai aku ngajihka rangkang ngachuk mata. You go at your own risk,” kemah ku Christopher ngelempaika tanggung pengawa nya ngagai sida temuai nya empu.

“Okay Cikgu Edward, kati ku runding nuan?” ku pengajar Melayu biak nya. Iya bisi dipeda baka ke kesal mimit. Baka ke bisi pengirau. Ukai ga iya enda arapka Pengajar Edward tang ni nya baka endang malin hotel empu. Ni pengajar Edward nemu utai di ulu din, ku ati Cikgu Dayang.

“Ba runding aku kitai majakka program kitai taja pan kitai nadai malin ari hotel. Kitai benasit laban kitai bisi Nadia. Kesatu, iya endang orang menua tu lalu teleba pasal utai di menua tu. Kedua, iya endang tuai nembiak. Nya alai, ba runding aku, iya ulih ngereja pengawa nyadi malin kitai.

Ketegal nya kitai semua anang takut, anang irau. Aku chukup arapka Nadia ulih. Of course aku pan nulung tang aku tu Iban ili. Nya alai mayuh utai di menua ulu tu enda ditemu aku, nya alai nya mih alai Nadia chukup beguna ke kitai,” ku Pengajar Edward.

“Aku amat orang menua tu tang aku nadai udah belajar nyadi malin temuai. Aku..aku..kurang confident lah!” ku Nadia.

“Anang baka nya, Nadia. We trust you,” ku Madam Tan jampat bejaku meda Nadia kakang.

“Ya, kami arapka nuan ulih, please,” ku Cikgu Dayang.

“Come on Na. Anang ngemuntanka pejalai kitai,” ku Cikgu Edward.

Bala schoolmate Nadia pan bela bekerengai meransang iya.

“Okay. Aku besedia deka nguji enggau naka ulih ngereja nama utai ke ulih awakka kitai enda ngemuntanka pejalai kitai ke deka matau menua, but..but,” ku Nadia enda teabiska ayat jaku iya.

“Apa but lagi?” ku Jamilah.

“I’m not responsible for any mishaps or for any short comings. Do you all understand that? Don’t blame me if I’m not a good guide,” kemah ku iya. Baka ke udah dirampit penyakit Christopher, bejaku Orang Putih, madahka diri enda betanggungjawapka nama utai ti tau nyadi enda disadang. Kaban iya enda tau ngutuk iya enti iya ukai malin ke manah.

“Oh, of course, we cannot blame you for anything. I can assure you,” ku Cikgu Dayang sama jaku Orang Putih, madahka orang nadai tau ngutuk tauka nyalahka Nadia ka sebarang utai ti nyadi.

NADIA NYADI TUAI RABAN

“Enti pia, aku nguji mih. Then, I am honoured to be of service to you all,” ku Nadia madahka diri besedia nguji nyadi malin temuai. Tak nyentuk agi asai ngena jaku Orang Putih.

“Oh, thank you Nadia. Good girl. That’s the spirit. Baka nya lah orang. I am proud of you,” ku Cikgu Dayang ke balat gaga meda perangai menyadi ambu iya nya ke besetuju deka nyambut pengawa nya.

Bala sida sekelas ke endang rinduka Nadia bela gaga lalu betempik jari enda ngetu-ngetu. Nyau munyi api ke makai reban madang buluh.

“Okay, sebedau mupuk, nyangka malin kitai bisi utai deka ditesau ngagai kitai. Kitai tu deka masuk ke dalam utan. Amat mih kitai tu udah ba Abad 21 tang menua ke ditujah kitai tu lagi endang menua asal Iban. Lebuh bejalai di utan tentu bisi penti pemali tauka pantang larang ti mesti ditemu kitai awakka kitai likun. Aku tu amat bansa Iban lalu pengajar kita tang penemu aku pasal utai nya mabu amat. Nya alai aku minta Nadia ke endang anak asal Lubok Antu lalu ngembuan penemu pasal mayuh pekara bekaul enggau adat asal Iban, nerangka ngagai kitai pasal pekara ke balat beguna tu,” ku Pengajar Edward.

“Terima kasih sir, nundi aku pengajar tu. Nadai aku nemu munyi ku nuan nya dih,” ku Nadia ngemaruhka diri. Endang gaya Iban, balat ngemaruhka diri. Pengajar nya asai ke bisi masu iya. Tak bisi ngejik asai ba Nadia. Bisi asai enda nyamai Nadia, asai ke bisi makai tubai langkung.

“Alau mih Nadia, terang enggau ngelansa. Kami semua arapka nuan, nya alai nuan anang sanggu,” ku selepak Cikgu Dayang.

“Okay, cikgu-cikgu enggau kitai sekelas. Aku madahka utai tu belalauka utai ti diajar sida aki ini enggau apai indai aku lebuh agi mit suba lalu dikingatka aku. Sekeda utai tu nyelai munyi lalu asai ke enda ulih dikarap kitai, tang aku minta ampun, anang ngelaban iya.

DISIPLIN DALAM UTAN

“Bisi 7 pekara ditu,” ku Nadia. Bala bisi tekenyit lalu beperening pangan diri. Alit ati sida meda Nadia tak jampat bisi utai dipadah. Ukai iya bisi sedia ku ati sida.

“Kitai mesti bisi disiplin lebuh dalam utan. Kitai mesti bebasaka rampa menua ke ditujah, ditengah kitai. Ku orang tuai, tiap-tiap endur di babas enggau di kampung endang bisi orang pengibun iya. Nya mih kebuah kitai enda tau enda ngembuan basa enggau penyiru, enggaika orang tauka antu ke nyadi pengibun nya tau ringat ngagai kitai lalu ngemunka penusah.

“Keterubah iya, kitai enda tau chabul mulut tauka changka bejaku. Anang sebarang utai disebut kelebih agi pasal makai enggau ngirup. Kitai anang madahka diri deka makai tang ngena jaku kelaung. Kitai deka ngintu diri, matahka lengan tauka ngetu. Tu enggaika puni. Kitai enda tau bemain enggau jaku tu. Iya agi bisa ba menua ditu. Enti puni, mayuh penusah tau nyadi. Kitai tau dianu mayuh macham utai. Aku enda nyebut chunto iya.

“Kedua, kitai enda tau manjung beraraka utai laban kitai tekenyit. Ambi ke banding, enti meda ikan mayuh, anang lalu nyebut, Apu, naka pemayuh ikan. Enti nya disebut, ikan tau lalu nadai dipeda agi laban menua agi latung.

“Siti agi, kitai enda tau chabul mulut enchama jelu tauka ular. Reti nya, kitai enda patut menchabar jelu siga laban iya tau berantu lalu tau nganu kitai laban taja sida dikumbai jelu tang sida nemu jaku kitai. Ambi ke banding kitai manah agi ngelaung nyebut remaung tang nyebut iya datu. Baka nya mega enggau jelu ai, iya nya kaban bujang senang, baya, kitai nyebut iya aki. Nadia enda nyebut nama kedua-dua nama jelu nya tang nyepil iya.

“Ketiga, anang sebarang utai dijeput dalam babas, kelebih agi enti bisi nemu buah ti nadai pun iya dia. Nya dikumbai orang taju remaung..eh enda tau disebut. Ila becherita panjai agi. Enti agi kelia, enti orang buya ngambi taju nya, orang nya deka dianu jelu mangah ti berantu. Iya tau tak bisi sebarang maya, nadai temu penatai. Kitai ke Kristian enggau Islam nyangka enda arapka tu, tang anang kelanjur jaku.

“Keempat, anang beserara ari pangan diri laban dalam utan kitai mudah tesat. Dalam kampung kitai tau tesat nitihka orang ke kumbai kitai pangan kitai tang orang nya utai bukai. Nya sebansa antu ti mit dalam kampong, antu kamba, ti suah mai orang tesat. Eh, aku enda ibuh becherita ka nya. Ila kitai tau becherita.

“Kelima, enti kitai enda tetatka diri lalu ka kemi tauka bira, kitai mesti nudung ai kemi enggau pemira kitai enggau daun tauka rau sebedau kitai ninggalka iya, enggaika kitai dikachau orang tauka makluk alus ke nguan endur nya.

“Keenam, di serantu jalai, enti kitai ngasaika diri balat ikak lelak, lalu lebuh kitai tepansaka daun lemba, kitai nyimpul daun nya awakka jalai kitai tau pandak.

“Ketujuh lalu kepenudi, enti meda ai sungai balat beresi lalu kitai lalu nuchung ngirup, nya enda tau, enggaika idung tauka nyawa kitai ditama lintah. Tu ulih diseliah laban kitai bisi bebekalka ai dibai diri magang. Nadai kebuah kitai ngirup ai sungai.

“Bisi kita lalu belabuh takut peda aku. Tang anang irau enti kitai siru, kitai bejimat-jimat, kur semengat, kitai besampi lalu sembiangka kitai dilindung Petara lalu kitai nadai apa nama. Come on you guys! Cheer up! Don’t panic. Everything is going to be alright, Okay?” ku Nadia ngujungka jaku pesan iya.

“Okay!” ku bala mayuh.

Nadia lanchar amat nerangka nya. Nadai pimpat. Semua nya endang peneleba ke dikembuan iya kenyau ari mit. Kenyau ari baru ada, nyau ngemesaika diri diau di utan, diau di babas. Pasal jelu ke empu taju enggau antu ke suah ngasuh orang tesat nya enda dicheritaka iya laban enggaika bala takut balat agi.

“Okay! Kitai mupuk. Nadia dulu. Iya mih nyadi malin temuai kitai,” ku Cikgu Dayang.

Bala sida bela betempap jari. Balat gagit. Ma dipelawik ke belakang. Kaki ngelangkah belabuh nyingkang. Ati sida lantang. Mimit pan nadai kakang.

Oleh JANTAN UMBAT

See author's posts


Ops Pasar: KPDN keluarkan 60 notis, siasat kenaikan harga sayur

KUALA LUMPUR: Kementerian Perdagangan Dalam Negeri dan Kos Sara Hidup (KPDN) mengeluarkan 60 notis terhadap 296 jenis barangan yang telah diperiksa bagi tujuan analisis dan siasatan berhubung kenaikan harga sayur-sayuran melalui Operasi Pasar (Ops Pasar).

Ketua Pengarah Penguat Kuasa KPDN Datuk Azman Adam berkata, hasil pemeriksaan awal mendapati faktor peningkatan harga sayur-sayuran kerana musim monsun, kenaikan kos input seperti baja, benih dan racun yang diimport, kadar pertukaran mata wang serta kos perkapalan.

Beliau berkata, pihaknya memandang serius rungutan orang ramai berkenaan kenaikan harga barangan termasuk sayur-sayuran seperti dilaporkan media arus perdana dan media sosial.

“Kementerian sentiasa prihatin dan berusaha menangani isu-isu ini melalui tindakan-tindakan proaktif dan penguatkuasaan,” katanya dalam satu kenyataan malam tadi.

Ops Pasar merupakan antara pemeriksaan dan pemantauan di bawah Akta Kawalan Harga dan Antipencatutan 2011 yang difokuskan bagi menangani kenaikan harga sayuran di pasaran.

Azman berkata, seramai 2,200 pegawai penguat kuasa digerakkan setiap hari bagi melaksanakan pemeriksaaan harga di premis seluruh negara termasuk yang menjual sayur-sayuran.

Selain itu, beliau berkata, pihaknya sentiasa melaksanakan sesi libat urus dengan Kementerian Pertanian dan Keterjaminan Makanan (MAFS) serta pihak peniaga bagi memastikan bekalan sedia ada sentiasa mencukupi.

“Kementerian ini juga tidak akan berkompromi dengan mana-mana pihak yang cuba mengambil kesempatan menaikkan harga secara keterlaluan. Jika ada pihak yang didapati melanggar perundangan berkaitan akan dikenakan tindakan yang tegas,” katanya.

Pengguna yang mempunyai sebarang maklumat berhubung salah laku peniaga boleh menyalurkan aduan yang lengkap kepada KPDN melalui WhatsApp di 019-2794317 atau 019-8488000; Portal Aduan e-aduan.kpdnhep.gov.my; Pusat Panggilan 1-800-886-800; emel e-aduan@kpdnhep.gov.my dan Ez ADU KPDN. – Bernama

See author's posts


PERTEDUHAN IGAUAN

SETIAP makhluk yang bernyawa memerlukan tempat berteduh.  Bagi haiwan, perteduhan hadir dalam bentuk gua, lubang pada pohon pokok, sarang, reban dan seumpamanya.  Bagi manusia, peredaran zaman menyaksikan fasa peralihan daripada zaman gua batu kepada sistem perumahan yang selesa dan lengkap kemudahannya. Malah, daripada rumah yang berasingan atau detached house, kini berubah menjadi rumah berkembar (semi-detached), pangsapuri, kondominium, teres dan sebagainya.

Pertambahan bilangan penduduk, berbanding kestatikan keluasan tanah, menyaksikan pembinaan rumah kediaman mengunjur secara horizontal.  Sekiranya pembinaannya mengunjur secara vertikal, keluasan sesebuah rumah perlu ‘disempitkan’, bagi memenuhi tuntutan ‘penjimatan’ dari segi keluasan tanah, di samping penjanaan pendapatan yang lebih, dalam konteks pembinaan yang diusahakan oleh pemaju swasta, khususnya.

Isu perumahan bukan isu baharu, malah telah berlanjutan agak sekian lama.  Isu berkenaan semakin hangat diperkatakan apabila persoalan kemampuan pemilikan rumah dibangkitkan.  Soal yang membabitkan kenaikan harga rumah yang dikatakan berpunca daripada kenaikan nilai hartanah, di samping harga bahan-bahan binaan. Demikian juga dengan kenaikan dari segi gaji dan upah pekerja.  Dalam kalangan masyarakat yang kurang berkeupayaan, khususnya mereka dalam golong B40 dan M40, masalah untuk memiliki rumah sendiri berupa igauan yang tidak berkesudahan.  Untuk mengharapkan harga rumah menurun ibarat ‘mengharapkan bulan jatuh ke riba’.

Hal sedemikian sememangnya mendapat perhatian kerajaan, sama ada di peringkat negeri, mahupun pusat.  Kecaknaan kerajaan akan hal sedemikian menyaksikan kerajaan, melalui Kementerian Perumahan dan Kerajaan Tempatan (KPKT) serta Majlis Perumahan Mampu Milik Negara (MPMMN) merangka strategi dan pelaksanaan pembinaan rumah mampu milik di seluruh negara dalam Rancangan Malaysia ke-12 (RMK-12), membabitkan Kerajaan Persekutuan, Negeri dan pemaju perumahan swasta.

Dalam kerangka pelaksanaannya, KPKT memperkenalkan kempen pemilikan rumah Home Ownership Programme (HOPE) bagi melihat ekosisitem yang lebih menyeluruh dalam penyediaan dan pembiayaan perumahan serta program yang dapat membantu Keluarga Malaysia memiliki rumah.  Selaras dengan hal sedemikian juga, Perdana Menteri Malaysia, Datuk Seri Ismail Sabri Yaakob menggesa agar Bank Negara melihat kembali model pembiayaan perumahan agar institusi kewangan memudahkan serta melonggarkan syarat permohonan pinjaman perumahan bagi golongan B40 dan M40, khususnya.

Memetik kata-kata beliau selepas mesyuarat MPMMN, Kerajaan Persekutuan akan memberi subsidi manakala Kerajaan Negeri akan menyediakan tanah, di samping pihak bank mempermudah pembiayaan bagi memastikan harga rumah Program Perumahan Rakyat (PPR) dan rumah mampu milik dapat dijual pada harga berpatutan.  Tambah beliau, kerajaan komited menyediakan rumah mampu milik untuk generasi muda, selain memberi tumpuan kepada pembinaan rumah mampu milik di bandar kecil dan pinggir bandar untuk meningkatkan peluang golongan M40 membeli rumah.

Berdasarkan kenyataan sedemikian, terpancar sinar harapan bagi kebanyakan daripada kalangan rakyat di negara ini untuk memiliki rumah sendiri sebagai perteduhan yang selesa dan kondusif.  Namun, dari segi penzahirannya, masih berselubung kekaburan, sama ada apa-apa yang dihasratkan mampu diterjemahkan, ataupun sekadar sebagai cetakan biru atas kertas semata-mata.  Apatah lagi dalam situasi pascapandemik yang menyaksikan rakyat masih terkesan akan libasannya terhadap  kehidupan masyarakat secara menyeluruh.

Proses pemulihan daripada keperitan yang dialami sudah pasti mengambil tempoh yang agak lama, tempoh yang sudah pastinya menghadirkan peningkatan dalam kos sara hidup, dan dalam konteks bidang pembinaan, kos bahan-bahan binaan.  Hal yang sudah pastinya mempengaruhi harga rumah yang dibina.  Walaupun jaminan diberikan dari segi pengawalan harga, namun, bagaimana pula halnya dengan soal pengawalan mutu binaan?  Mampukah dijamin rumah yang dibina memenuhi piawaian yang ditetapkan?  Tidak mungkinkah berlaku situasi pemanipulasian bahan binaan?  Hal sedemikian sewajarnya diberikan perhatian.  Usah pula nantinya berlaku situasi rumah yang dimiliki dan didiami retak dan menyenget dalam tempoh tidak hampir setahun.  Pun jangan pula rumah mampu milik yang direncanakan untuk golongan tertentu, akhirnya menjadi rumah ‘mampu dilihat’ semata-mata oleh golongan berkenaan, lantas membuka ruang pemilikan kepada pihak-pihak yang berkepentingan.

Harapan agar perencanaan kerajaan mampu menyelesaikan isu pemilikan rumah dalam kalangan rakyat.  Perkara yang tidak ingin disaksikan berlaku adalah, perteduhan yang diimpikan menjadi igauan ngeri yang berpanjangan.

Lindungi diri, lindungi bangsa, lindungi negara!

See author's posts


Bangladesh wujudkan kemudahan pembuatan vaksin pertama

DHAKA: Bangladesh akan membangunkan kemudahan pembuatan vaksin pertamanya dalam usaha mengurangkan kebergantungan kepada pembekal global.

Penubuhan kilang itu susulan memorandum persefahaman (MoU) yang dimeterai antara Syarikat farmaseutikal milik kerajaan Essential Drugs Company Limited (EDCL) dengan Dyadic International yang berpangkalan di AS di Dhaka pada Rabu.

Kemudahan itu pada awalnya akan memberi tumpuan kepada pengeluaran vaksin Covid-19, lapor Agensi Anadolu.

Menteri Kesihatan dan Kesejahteraan Keluarga Zahid Maleque memberitahu media di pejabatnya bahawa Bank Pembangunan Asia (ADB) akan menyediakan pinjaman sebanyak AS$300 juta untuk mewujudkan kemudahan itu.

Kilang itu akan mengeluarkan 13 jenis vaksin termasuk vaksin Covid, tambahnya.

Dyadic International pula akan menyediakan bantuan teknikal, latihan dan sokongan yang diperlukan untuk menghasilkan, memelihara dan mengekalkan kualiti vaksin.

Maleque berharap inisiatif itu akan mengurangkan import vaksin dan vaksin yang dikeluarkan di kilang itu boleh dieksport.

Beliau berkata kemudahan itu akan menghasilkan vaksin secara terhad dalam tempoh dua tahun akan datang dan beroperasi penuh secara berperingkat empat tahun lagi.

Kilang itu akan dibangunkan di kawasan seluas kira-kira sembilan ekar (3.6 hektar) di daerah Gopalganj di bahagian selatan-tengah Bangladesh. – Bernama – Agensi Anadolu

See author's posts


Polis pantau keadaan sekolah

KUCHING: Polis DiRaja Malaysia (PDRM) membuat pemantauan bagi memastikan setiap sekolah mematuhi Garis Panduan Pengurusan Sekolah yang ditetapkan apabila sekolah dibuka semula mulai semalam.

Pemangku Ketua Polis Daerah Kuching, Supt. Merbin Lisa bersama beberapa pegawai Ibu Pejabat Daerah (IPD) Kuching mengadakan lawatan ke Sekolah Menengah Kebangsaan (SMK) Batu Lintang di sini untuk membuat pemantauan sejajar dengan ditetapkan oleh Kementerian Pendidikan Malaysia.

Dalam lawatan tersebut, Merbin membuat perjumpaan dengan Pengetuanya, Bahtiar Affendi selain membuat tinjauan ke kelas-kelas untuk melihat sendiri aktiviti dan keadaan semasa.

Antara lokasi yang turut dilawati ialah pintu pagar utama masuk ke sekolah untuk pemeriksaan suhu badan, bilik Isolasi, pejabat guru dan lokasi pemeriksaan suhu guru dan staf serta bilik kelas.

Dewan sekolah tersebut turut disediakan untuk sebarang kes kontinjensi sekiranya cuaca hujan dan murid akan dikumpulkan mengikut Prosedur Operasi Standard (SOP) yang ketat.

Semalam, jumlah guru yang hadir adalah seramai 115 orang manakala murid Tingkatan 5 dan 6 yang hadir ke sekolah seramai 369 orang.

Sementara itu, pihak sekolah turut menyambut baik kedatangan anggota PDRM. Merbin dan delegasinya berpuas hati dengan tahap persediaaan dan kepatuhan SOP oleh sekolah itu.

Selain SMK Batu Lintang, beberapa  pegawai Kanan IPD Kuching (Pegawai Perhubungan Sekolah – PPS)  yang dilantik turut membuat pemantauan di 34 sekolah menengah di sini.

Hasil pemantauan mendapati sekolah-sekolah mematuhi garis panduan yang ditetapkan seperti pemeriksaan suhu badan bagi guru, murid dan pekerja dilakukan di depan pintu masuk.

Selain itu turut diamalkan penggunaan topeng muka dan cecair pencuci tangan, penjarakan sosial antara meja juga dilaksanakan di setiap kelas yang terlibat.

Purata murid setiap kelas adalah seramai 16 hingga 18 orang, sepanjang pemantauan telah menasihatkan semua guru, murid dan pekerja supaya mengamalkan penjarakan satu meter dan mematuhi setiap garis panduan.

Oleh Zarina Abdullah

See author's posts


‘Pasport virus’ dilancar

BEIJING: China melancarkan program sijil kesihatan untuk pelancong domestik, sekali gus mendahului negara lain dalam perancangan mengeluarkan ‘Pasport virus’.

Sijil digital itu yang memaparkan status vaksinasi pengguna dan hasil ujian virus pengguna, tersedia untuk warga China menerusi satu program dalam platform media sosial China, WeChat, yang dilancarkan semalam.

Jurucakap Kementerian Luar China berkata, sijil itu diterbitkan bagi membantu menyokong pemulihan ekonomi dunia dan memudahkan perjalanan rentas sempadan.

Bagaimanapun, sijil kesihatan antarabangsa itu hanya boleh digunakan oleh rakyat China sahaja buat masa ini dan penggunaannya belum diwajibkan.

Sijil berkenaan, yang turut tersedia dalam bentuk kertas, dipercayai pasport virus pertama di dunia.

Amerika Syarikat (AS) dan Britain adalah antara yang sedang mempertimbang melaksanakan pengeluaran permit seumpamanya.

Kesatuan Eropah (EU) juga dalam proses menerbitkan ‘pas hijau’ yang akan membenarkan penduduknya melakukan perjalanan antara negara anggota dan keluar negara.

Program dilaksanakan China merangkumi kod QR tersulit yang membenarkan setiap negara mendapatkan maklumat kesihatan pelancong, lapor media agensi Xinhua semalam.

‘Kod QR kesihatan’ dalam WeChat dan aplikasi telefon pintar China lain kini diperlukan untuk dibenarkan masuk ke dalam pengangkutan domestik dan kebanyakan kawasan awam lain di China.

Aplikasi itu mengesan lokasi pengguna dan menghasilkan kod ‘hijau’ jika pengguna tidak menjadi kontak rapat kepada kes positif Covid-19, atau berkunjung ke kawasan penularan virus, namun ia turut mencetus kebimbangan mengenai isu privasi dan pemantauan kerajaan.

Di Geneva,peningkatan pembuatan vaksin yang tidak pernah berlaku sebelum ini bagi memerangi Covid-19, telah mencetuskan isu kekurangan yang bahaya dalam rantaian bekalannya.

Perkara itu diakui pemain global terbabit selepas sesi sumbang saran diadakan berhubung langkah untuk mempercepatkan pengeluaran vaksin berkenaan.

Pihak pengeluar dijangka berupaya menghasilkan kira-kira 10 bilion dos pelbagai jenis vaksin Covid-19, tahun ini iaitu dua kali ganda kapasiti pembuatan untuk gabungan semua vaksin pada 2019.

“Ini adalah peningkatan pembuatan yang terbesar pernah disaksikan di dunia,” kata Ketua Pengarah Persekutuan Persatuan dan Pengilang Farmaseutikal Antarabangsa (IFPMA), Thomas Cueni, pada taklimat media secara maya.

Selepas menyertai mesyuarat dalam talian selama dua hari bagi membincangkan cara mengatasi kekangan dan melonjakkan pengeluaran vaksin itu dengan pantas, Cueni tidak menafikan kesan beban peningkatan pembuatan secara besar-besaran berkenaan kini mulai timbul.

“Bukanlah sesuatu yang mengejutkan jika wujud rintangan dalam usaha berkenaan.

“Ia pasti akan membawa kepada masalah berkaitan kepesatan pengeluaran yang harus ditangani dengan segera,” katanya sambil menjelaskan bahawa ratusan bahan mentah diperlukan untuk menghasilkan vaksin.

Mesyuarat itu dianjurkan oleh badan pemikir, Chatham House, bersama IFPMA dan inisiatif akses global vaksin, COVAX, dengan disertai segenap pihak pemain meliputi delegasi kerajaan, wakil farmaseutikal serta saintis.

Ketua Pengarah Pertubuhan Perdagangan Dunia (WTO), Ngozi Okonjo-Iweala, dalam satu kenyataan pula memaklumkan beliau turut menggesa pengeluar vaksin untuk mempertingkat pembuatan di negara membangun.

Malah, beliau menyifatkan ketidakseimbangan akses antara negara miskin dengan yang berpendapatan tinggi, terhadap vaksin terbabit ketika ini sebagai ‘tidak munasabah’.

Pembuatan vaksin berkenaan bukan hanya memerlukan bahan dalam kuantiti yang belum pernah terjadi sebelum ini, tetapi juga item seperti kaca untuk bebuli serta plastik bagi penutupnya – ketika rantaian bekalan global terjejas akibat pandemik Covid-19.

Gabungan untuk Inovasi Persediaan Epidemik (CEPI) juga memaklumkan, pihaknya melihat wujud ‘isyarat kesan beban yang semakin jelas dalam rantaian bekalan.’

Ketua Pegawai Eksekutif CEPI, Richard Hatchett, berkata syarikat pengeluar mula melaporkan masalah kekurangan bekalan bahan kritikal, bahan mentah, barangan keperluan penting serta peralatan yang diperlukan untuk pembuatan vaksin.

Isu bekalan terbabit menyebabkan sebilangan negara mempertimbang untuk mengambil tindakan seperti melaksanakan kawalan eksport berkaitan.

Bagaimanapun, beliau memberi amaran, tindakan sedemikian boleh mencetuskan masalah besar dalam dunia saling berhubung ini, sekali gus memberikan risiko terhadap keseluruhan rantaian bekalan vaksin itu. – AFP

See author's posts


Afrika Selatan kembali jalani perintah berkurung

AFRIKA SELATAN: Afrika Selatan mengembalikan perintah berkurung pada waktu malam selepas kes jangkitan Covid-19 di negara tersebut meningkat secara mendadak, sekali gus berisiko melemahkan sistem kesihatan negara.Perintah berkurung dari jam 9.00 malam hingga jam 4.00 pagi mulai Isnin juga membabitkan perberhentian penjualan alkohol, kata Presiden Cyril Ramaphosa.“Ketika kita menuju ke puncak jangkitan, sangat penting kita tidak membebani klinik dan hospital dengan kecederaan yang berkaitan dengan alkohol.“Oleh itu, kami memutuskan untuk menjaga kemampuan hospital, maka penjualan, pengeluaran dan pengedaran alkohol akan ditangguhkan dengan segera,” kata Ramaphosa.

Pegawai Kesihatan Afrika Selatan sebelum ini memberi amaran kekurangan katil dan bekalan oksigen bagi merawat pesakit Covid-19 akibat peningkatan kes.Jumlah jangkitan sejak beberapa hari kebelakangan ini meningkat dengan sekurang-kurangnya 12,000 kes dicatatkan setiap hari, menjadikan sekitar 500 jangkitan setiap jam.

Afrika Selatan adalah negara yang paling teruk terjejas di benua ini dengan 276,242 kes direkodkan termasuk 4,079 kematian pada Ahad.Kali pertama larangan penjualan minuman keras di Afrika Selatan dilaksanakan pada Mac sebelum ditarik balik pada 1 Jun.-AFP

See author's posts


Kerajaan teliti mekanisme tangani isu tiket penerbangan mahal ke Sabah, Sarawak

SEPANG: Kementerian Pengangkutan sedang meneliti mekanisme bagi mengatasi masalah harga tiket penerbangan mahal menjelang semua musim perayaan terutama bagi laluan ke Sabah dan Sarawak.

Menteri berkenaan Anthony Loke berkata, beliau telah diberi mandat oleh Perdana Menteri Datuk Seri Anwar Ibrahim dalam mesyuarat Kabinet yang lepas untuk mencari jalan penyelesaian berhubung isu itu.

“Pihak kementerian juga cari jalan dan inisiatif menyelesaikan masalah ini bukan sahaja untuk sambutan Hari Raya malah perayaan lain seperti Tahun Baharu Cina dan Hari Gawai.

“Malah hampir dua bulan lalu pelbagai perancangan dan perbincangan telah dibuat umpamanya tambah kuota tiket sejak Mac lepas bagi mengatasi masalah ini,” katanya kepada pemberita selepas menyampaikan sumbangan Aidilfitri kepada penumpang di Lapangan Terbang Antarabangsa Kuala Lumpur Terminal 2, malam tadi.

Beliau berkata, pihak kementerian sedang merangka inisiatif bagi membantu pelajar yang ingin pulang bukan sahaja semasa musim perayaan tetapi juga cuti semester.

Kumpulan sasaran bagi inisiatif itu ialah pelajar di institut pengajian tinggi awam dan mereka akan dikenal pasti menerusi kerjasama dengan Kementerian Pendidikan Tinggi.

“(Mekanisme) ini juga sedang kita perincikan tetapi yang utama, kita sudah mengenal pasti dan dapatkan data pelajar dari Sabah serta Sarawak yang menuntut di Semenanjung.

“Begitu juga pelajar Semenanjung yang menuntut di dua negeri itu. Kumpulan ini ada lebih 50,000 orang dan kita sudah sasarkan mereka ini bakal dibantu,” katanya. – Bernama

See author's posts


69 balai bomba berusia lebih 50 tahun dinaik taraf

SEREMBAN: Sebanyak 69 balai bomba dan penyelamat di seluruh negara berusia melebihi 50 tahun perlu dinaik taraf, kata Menteri Pembangunan Kerajaan Tempatan Nga Kor Ming.

Beliau berkata daripada jumlah itu, 11 balai masing-masing di Perak dan Johor, Selangor (10) dan Kedah (lapan), Pahang (tujuh), Pulau Pinang (tujuh), Sarawak (enam), Negeri Sembilan (lima), Terengganu (tiga) dan Melaka (satu).

Kementerian Pembangunan Kerajaan Tempatan (KPKT) katanya akan memastikan cadangan menaik taraf balai berkenaan dapat dilaksanakan secara berperingkat mengikut keutamaan dan keupayaan kewangan semasa kerajaan.

“Daripada senarai itu, 15 balai bomba selesai dinaik taraf, dua balai sedang dalam kerja naik taraf dan sebuah balai dimasukkan dalam permohonan untuk dinaik taraf dalam Rolling Plan Ke-4 (RP4) Tahun 2024.

“Selain itu, Balai Bomba dan Penyelamat Bintangor, Sarawak telah dibuat penggantian bangunan baharu,” katanya ketika berucap pada Majlis Perasmian Balai Bomba dan Penyelamat Seremban di sini, semalam.

Turut hadir Menteri Pengangkutan Anthony Loke Siew Fook dan Ketua Pengarah Jabatan Bomba dan Penyelamat Malaysia (JBPM) Datuk Abdul Wahab Mat Yasin.

Balai Bomba dan Penyelamat Seremban berusia 63 tahun kembali beroperasi pada 21 Februari lepas setelah projek naik tarafnya diluluskan kerajaan pada 2020 dengan kos sebanyak RM6.12 juta.

Katanya setakat ini, sebanyak 20 balai bomba dan penyelamat terdapat di negeri ini dan sebuah lagi akan dibina pada tahun ini iaitu di Palong 6, di Jempol.

“Bagi menaik taraf dan menyelenggara semua balai bomba di negeri ini, peruntukan tambahan RM3 juta diluluskan, kerja-kerja akan dijalankan pada tahun ini,” katanya.

Nga hari ini turut mengadakan sesi lawatan ke Pasar Besar Seremban, Padang Lobak, Rumah Pangsa Jalan Tun Dr Ismail, Pasar Ampangan serta Kampung Baru Cina Mambau bagi meninjau kemudahan asas dan keperluan berkaitan bagi setiap lokasi berkenaan.

Beliau berkata sebanyak 38 projek bernilai RM13 juta diluluskan di negeri ini antaranya menaik taraf dan penyelenggaraan balai-balai bomba; penyelenggaraan bangunan Pasar Besar Seremban, naik taraf Dataran Lobak dan kerja-kerja berkaitan.

“(Turut terlibat) penyelenggaraan Rumah Pangsa Tun Dr Ismail, penyelenggaraan Pasar Rasah Jaya, penyelenggaraan Bazaar Jalan Lee Sam dan penyelenggaraan Pangsapuri Taman Bahau Indah,” katanya.

Nga berkata peruntukan itu bagi menyediakan kemudahan yang selesa kepada masyarakat setempat serta merancakkan lagi ekonomi dalam usaha menjayakan Matlamat Pembangunan Mampan 2030.

Dalam perkembangan lain, berhubung isu seorang Ahli Parlimen disyaki terlibat kecurian air daripada pili bomba, Nga berkata mana-mana individu yang mahu mengambil air daripada pili bomba perlu mendapat kebenaran secara bertulis.

“Hal ini sangat penting, apabila berlaku kebakaran, bomba akan mengalami kesukaran tekanan air, isi padu tidak mencukupi, akhirnya rakyat jadi mangsa.

“Pada tahun lepas, kehilangan wang akibat daripada kebakaran melibatkan kerugian RM1.3 bilion. Perkara ini cukup serius,” katanya.

Nga turut menyeru pihak terlibat supaya membuat permohonan maaf kepada bomba sekiranya perkara itu benar berlaku.

“Saya difahamkan, mengikut laporan media, Ahli Parlimen tersebut mengambil air itu dengan kebenaran bomba. Tetapi dalam siasatan pihak bomba negeri mengesahkan tiada sebarang kebenaran,” katanya

Media kelmarin melaporkan Ahli Parlimen Rantau Panjang Datuk Siti Zailah Mohd Yusoff menafikan dakwaan beliau mencuri air daripada pili bomba sebagaimana tular sejak Sabtu.

Siti Zailah melalui kenyataan di Facebooknya berkata, bekalan itu merupakan saliran daripada Air Kelantan Sdn Bhd (AKSB) dan sudah mendapat kebenaran syarikat terbabit. – Bernama

See author's posts


Malaysia tubuhkan Pusat 4IR mangkin pemulihan ekonomi

PERKUKUH HUBUNGAN DUA HALA… Pada hari ketiga World Economic Forum 2022 semalam, Tengku Datuk Seri Zafrul Abdul Aziz di luar Mesyuarat Tahunan WEF yang diadakan di Davos, Switzerland dari 23 hingga 26 Mei 2022 telah bertemu Menteri Kewangan Arab Saudi, H.E. Mohammed Abdullah Al-Jadaan bersama Ketua Pegawai Eksekutif PNB, Ahmad Zulqarnain Onn dan Pengarah Urusan Khazanah Nasional Berhad, Datuk Amirul Feisal Wan Zahir dan Ketua Pegawai Eksekutif KWSP, Datuk Seri Amir Hamzah untuk membincangkan potensi kerjasama antara dua Kerajaan.

KUALA LUMPUR: Malaysia menubuhkan Pusat Revolusi Perindustrian Keempat (C4IR), sebuah pusat bebas di bawah Forum Ekonomi Dunia (WEF), untuk menyokong pencapaian wawasan menyeluruh Malaysia di bawah Dasar 4IR yang dilancarkan pada 2021 serta Rangka Tindakan Ekonomi Digital Malaysia.

Pusat tersebut, akan ditubuhkan secara rasmi dan dilancarkan oleh Perdana Menteri Datuk Seri Ismail Sabri Yaakob pada separuh kedua 2022, berfungsi untuk mempercepatkan penggunaan teknologi, kata Kementerian Kewangan (MoF).

“Ini seterusnya akan membantu menjamin pertumbuhan lebih saksama, inklusif dan mampan untuk Malaysia apabila ekonomi pulih daripada pandemik Covid-19,” katanya dalam satu kenyataan baru-baru ini.

MoF berkata penubuhan pusat itu, juga yang pertama di Asia Tenggara, menunjukkan komitmen kerajaan ke arah mengutamakan teknologi sebagai pemangkin utama pertumbuhan ekonomi dan pemulihan pasca pandemik, serta menyokong aspirasinya untuk menjadi peneraju serantau dalam ekonomi digital.

C4IR akan menjadi sebahagian daripada rangkaian global WEF untuk kerjasama pelbagai pihak bagi merealisasikan faedah teknologi baharu muncul dan inovatif.

“Melalui rangkaian pusat sedia adanya di serata dunia, C4IR merintis model tangkas dan berpaksikan kemanusiaan dalam pembangunan dan pelaksanaan dasar yang berfokuskan teknologi,” kata kementerian itu.

Penubuhan C4IR diumumkan oleh Menteri Kewangan Tengku Datuk Seri Zafrul Abdul Aziz di luar Mesyuarat Tahunan WEF yang diadakan di Davos, Switzerland dari 23 hingga 26 Mei 2022.

Menteri itu berkata Malaysia sedang mempercepatkan transformasi digitalnya dan keupayaan untuk memanfaatkan teknologi 4IR seperti kecerdasan buatan, nanoteknologi, tenaga boleh diperbaharui dan pengkomputeran kuantum akan menjadi salah satu pemacu utama bagi pertumbuhan ekonomi negara yang mampan, berdaya tahan dan inklusif dalam beberapa dekad akan datang.

“Sehubungan itu, penubuhan C4IR memastikan teknologi pilihan Malaysia mampu menghasilkan manfaat bermakna kepada manusia sejagat dalam interaksi teknologi tersebut merentasi alam fizikal, digital dan biologi.

“Kementerian Kewangan juga akan bekerjasama dengan kementerian-kementerian berkaitan bagi memastikan kejayaan C4IR sebagai platform untuk pemindahan teknologi dan bagi membangunkan kapasiti tempatan secepat mungkin,” tambah beliau.

Sementara itu, Pengarah Urusan WEF, Jeremy Jurgens berkata, pihaknya mengalu-alukan Malaysia ke rangkaian global Pusat Revolusi Perindustrian Keempat akhir tahun ini.

“Sebagai pusat pertama di Asia Tenggara, C4IR Malaysia akan memainkan peranan penting dalam menerajui transformasi digital di rantau ini,” katanya.

MF berkata sebaik sahaja ditubuhkan, C4IR akan diuruskan oleh Unit Perancang Ekonomi di Jabatan Perdana Menteri, dengan program yang akan dirangka dan dilaksanakan dengan kerjasama Kementerian Kewangan, Kementerian Komunikasi & Multimedia dan Kementerian Sains, Teknologi & Inovasi.

WEF juga akan terus memainkan peranan kolaboratif dalam pengoperasian C4IR.

“Manfaat utama agenda 4IR Malaysia termasuk golongan belia (contohnya, melalui akses yang lebih baik kepada kaedah pembelajaran dan peningkatan kemahiran yang dikuasakan oleh Edutech); perusahaan sosial (contohnya, menyelesaikan isu sosio-ekonomi, memudahkan penggunaan digital dan merapatkan jurang digital bandar dan luar bandar); sektor perniagaan (contohnya, membangunkan kapasiti dikuasakan 4IR berasaskan industri dan sektor) dan sektor awam (contohnya, memanfaatkan data raya bagi meningkatkan penyampaian perkhidmatan awam),” katanya. – Bernama

See author's posts


30 mangsa sindiket penipuan pekerjaan pulang ke Indonesia

JAKARTA: Seramai 30 mangsa sindiket tawaran kerja palsu di Vietnam, warganegara Indonesia, dihantar pulang ke rumah masing-masing selepas menerima perkhidmatan kaunseling di sini pada Isnin lalu.

Mereka terdiri daripada 29 lelaki dan seorang wanita merupakan kes pertama jenayah pemerdagangan manusia yang melibatkan sejumlah besar mangsa warganegara Indonesia di Vietnam.

Dalam satu kenyataan, Konsulat Jeneral Indonesia di Ho Chi Minh City berkata, mereka ditipu oleh sindiket yang menjanjikan jawatan bergaji tinggi di luar negara.

Realitinya, mereka bekerja di pusat panggilan yang menyamar sebagai institusi atau badan kerajaan Indonesia dan dipaksa melakukan penipuan.

Pada 12 Mac, mereka melarikan diri dari penempatan yang dibina sindiket itu dan sampai di pejabat konsular.

Mereka tidak membawa pasport atau telefon bimbit kerana telah dirampas oleh anggota sindiket sebaik tiba di bandar itu.

Mangsa dibawa ke Jakarta pada 2 April selepas mendapat kelulusan daripada kerajaan Vietnam dan diberikan kaunseling di Pusat Pemulihan Trauma sebelum dihantar pulang ke rumah masing-masing.

– Bernama

See author's posts


China gantung aktiviti import guna kereta api

BEIJING: Sebuah bandar di utara China yang bersempadan dengan Rusia menghentikan import rel termasuk arang batu dan kayu kerana bimbang kluster baharu jangkitan Covid-19, ketika negara itu mencatatkan kes domestik tertinggi dalam sebulan semalam.

Pihak Berkuasa Kesihatan melaporkan 91 kes baharu di dalam atau berhampiran Manzhouli, sebuah bandar dengan 231,000 orang di Mongolia yang mengendalikan lebih 65 peratus perdagangan China-Rusia selepas puluhan kes dalam beberapa hari kebelakangan ini, memaksa para pemimpin untuk mengenakan penutupan setempat dan sekatan perjalanan.

“Pelabuhan kereta api akan menggantung import barangan bukan kontena termasuk kayu, arang batu, serbuk mineral, baja kimia… dan produk lain yang memerlukan muatan dan pemunggahan manual,” ujar Pihak Berkuasa mulai semalam.

Tambah notis itu, matlamatnya adalah untuk menguatkan pencegahan dan kawalan wabak di pelabuhan dan secara berkesan menghalang penyebaran wabak luar negara melalui barangan import.

Keputusan untuk menghentikan kereta api membawa arang batu dibuat ketika China dalam beberapa bulan kebelakangan ini terpaksa meningkatkan pengeluaran selepas dilanda kekurangan tenaga yang memaksa kilang ditutup kerana sasaran pelepasan yang ketat dan merekodkan harga bahan api fosil.

Beijing telah mengekalkan pendekatan sifar risiko yang ketat sejak virus itu mula-mula muncul di Wuhan pada akhir 2019, menggunakan sekatan bersasar, kawalan sempadan dan ujian besar-besaran untuk memastikan wabak terkawal.

Tetapi, lonjakan yang didorong oleh varian Delta baru-baru ini telah meningkatkan tekanan pada strategi ini.

Kluster terbaharu melibatkan tiga kes Covid-19 yang ditemui melalui ujian biasa, dengan media kerajaan melaporkan bahawa pesakit mungkin tersentuh dengan barangan import.

Pesakit yang dijangkiti sejak itu termasuk pekerja dalam industri perkayuan dan mereka yang memuat dan memunggah barang.

Selepas menghapuskan kebanyakan jangkitan domestik, China telah mengaitkan wabak terbaharu dengan virus yang dibawa oleh produk import dan rantaian sejuk.

“Sejak November, kebanyakan kes domestik kami yang baru disahkan tertumpu di bandar sempadan dan pelabuhan,” kata jurucakap Suruhanjaya Kesihatan Kebangsaan Mi Feng minggu ini. -AFP

See author's posts


BUKA LEMBARAN BAHARU

KUALA LUMPUR: Perjanjian yang ditandatangani di antara kerajaan Sarawak dengan Petroliam Nasional Bhd (Petronas) akan membuka lembaran baharu dalam usaha merancakkan lagi pembangunan industri minyak dan gas, menurut kenyataan yang dikeluarkan oleh Pejabat Perdana Menteri semalam.

Ia juga akan membuka pelbagai peluang perniagaan dan pembangunan industri yang berkaitan di negeri itu, katanya.

Justeru, Perdana Menteri, Tan Sri Muhyiddin Yassin mengalu-alukan persetujuan di antara kerajaan Sarawak dengan Petronas dalam menyelesaikan isu berkaitan pengurusan minyak dan gas di negeri tersebut melalui sebuah perjanjian komersial.

“Penyelesaian isu berkaitan pengurusan minyak dan gas ini, termasuk persetujuan berhubung pengenalan cukai jualan petroleum di negeri Sarawak yang dicapai sebelum ini akan membolehkan kerajaan negeri memperluas kutipan hasil untuk disalurkan kepada pelbagai program pembangunan demi kesejahteraan segenap lapisan rakyat,” menurut kenyataan itu.

Majlis itu disaksikan oleh Muhyiddin, Ketua Menteri Sarawak Datuk Patinggi Abang Johari Tun Openg dan Menteri Kewangan Tengku Datuk Seri Zafrul Abdul Aziz.

Menurut Pejabat Perdana Menteri, perjanjian yang dimeterai itu membolehkan Petroleum Sarawak Bhd (Petros), anak syarikat milik kerajaan negeri Sarawak, memainkan peranan yang lebih besar dalam industri minyak dan gas melalui kerjasama dengan Petronas.

Selain itu, ia akan membuka peluang yang lebih luas kepada syarikat-syarikat dalam industri perkhidmatan minyak dan gas di Sarawak untuk menceburi lebih banyak bidang perniagaan berkaitan industri tersebut, menurutnya.

”Pada masa yang sama, Petronas akan terus memainkan peranan sebagai syarikat minyak nasional dengan kuasa penuh dalam mengawal selia pembangunan industri minyak dan gas secara menyeluruh, selaras dengan undang-undang negara,” menurut kenyataan itu.

Menurut Pejabat Perdana Menteri, persetujuan serta permuafakatan kedua-dua pihak dalam memeterai perjanjian komersial tersebut sesungguhnya melambangkan komitmen kerajaan Persekutuan untuk menyelesaikan perkara ini secara bersama dengan kerajaan negeri Sarawak.

“Diharapkan penyelesaian isu ini bakal membuka lembaran baharu dalam usaha mencapai Wawasan Kemakmuran Bersama 2030, selain memastikan pembangunan wilayah yang inklusif agar nikmat pembangunan negara dapat dinikmati seluruh rakyat Malaysia secara adil dan saksama,” katanya.

See author's posts


Sebengkah tipu mudi tau nyadi pelajar

SUAH bendar kitai ninga kes bala nembiak sekula ke baru masuk sekula kena penyati bala sida ke tuai agi. Kitai mensia ke besai, tuai sereta tegap agi gamal endang sigi ngumbai diri lebih kering, lebih kuat, lebih berani ari bala tudah ke biak sereta mit agi gamal. Kekadang pemesai enggau penuai engka amat tau ngasuh orang siku-siku nya kering sereta berani agi. Tang ukai semua orang ke besai, tinggi sereta tuai nya lebih kuat sereta kering agi. Bisi ga orang ke besai nya mina besai ngapa, lalu bisi mega sida ke mit agi nya beberita gagah, kering sereta jauh nyulut ari sida ke besai gamal.

Ba awak sekali tu kitai deka bekunsi ninga cherita enggau ulah sekeda bala jelu, ke bisi kait enggau banding pemesai enggau pengemit gamal, pengering enggau pemerani kitai mensia.

SAMA NURUN

Nyadi hari siti Pelanduk seduai Gajah sama nurun tumu-tumu mandi pagi. Pelanduk baka selama, endang selalu muji diri. Gajah, laban iya ke endang sigi jelu nelap, enda engkeretik ninga jaku Pelanduk, rindang ngeringak mandi.

“Gamal nuan, Punggal, amat sigat sereta ganggam,” ku Pelanduk nganu Gajah, “tang nuan nadai tunga-tunga alah laban aku. Belanda aku enggai alah laban nuan, merejuk aku enggai alah laban nuan, tak ni main ku nuan enti nuan deka nguji aku, enggai meh aku alah,” ku iya.

Tudah Gajah tu enda bemunyi, agi majak ka diri mandi.

“Tak enggai alah aku laban nuan,” ku Pelanduk ga, agi ngiga ati Gajah ke pedis.

“Ngerungkup diri enggau tachu pen tau meh aku, tang nuan ni tau!”

Ninga nya pen bedau ga Gajah bemunyi, semina ai aja ke belimbur ka kanan laban iya mandi. Meda iya lalu enda bemunyi agi ka Pelanduk majak nundi iya.

“Dinga nuan deh,” ku Pelanduk, “enti ngirup ai amat pama endar ga nuan, ai sedanau pen ulih meh nuan ngirup, tang enti makai buah rian, alah nuan laban aku,” ku iya.

Ninga Pelanduk enggai badu-badu nundi iya, Gajah lalu ngetu mandi, mata iya lalu melut merening Pelanduk. Lalu dibiau iya belalai iya, pansut ai baka tengkujuh wuong.

“Gamal nuan ngemit nya berani ngumbai diri tegar ari aku makai buah rian, tau meh enti nuan deka nguji,” ku Gajah.

Dia seduai lalu besemaya sama nurun ngagai sungai nya pagi siti, meda sapa ke tegar agi makai buah rian ari pangan.

SETUJU BETAPAT

Ninga Gajah deka betapat enggau iya makai buah rian lalu tusah ati Pelanduk, laban iya endan ngadang Gajah tak deka. Udah tekelanjur bejaku, meda Gajah ke lembau, dini iya patut tan laban Gajah ke endang besai gamal.

Gamal Pelanduk ke mit nya kada ulih ngeruyak buah rian. Ensium bau udah enggai, selalu deka mutah.

Iya lalu mulaika diri ngejang ka sungai nya, bejalai begadai-gadai berunding, ngiga penemu. Apin jauh udah bejalai iya lalu tulihka runding. Iya lalu belanda ngiga Mayas. Seninjik bisi ga Mayas janggin-janggin ba puchuk rian. Buah rian nya naka pengelebat ga.

“Oh sambi!” ku iya ngangau Mayas.

“Lalu meh,” ku Mayas.

“Udah makai nuan?” ku Pelanduk.

“Udah, tang nadai tentu utai ka lauk,” ku Mayas. Apin tentu abis jaku Mayas, ambi Pelanduk tekang batu lalu ditikau iya Mayas, kena pala. Ensepi pala diri kena tikau Pelanduk, ringat deh Mayas. Tingkilka iya buah rian lalu ditikau iya ngagai Pelanduk. Nyingkir ba Pelanduk.

“Salah,” ku iya lalu ketawa ngelesey Mayas. “Sekali agi sambi!” ku iya. Ambi Pelanduk tekang batu, tikau iya lalu kena perut Mayas – ngenjing bedarup.

Ngeransi ga Mayas, tikau iya Pelanduk ngena buah rian, salah ga baru. Pelanduk nikau enggau batu, Mayas malas nikau enggau buah rian. Dia seduai penapat inat beperang enggau pangan diri.

Nyau kelama, peda nyau bedampar buah rian ba tengah tanah, tang nadai meh sigi kena ninggang Pelanduk. Malik Pelanduk ke atas, peda iya sigi pen nadai ga buah rian tinggal ba puchuk.

“Nya pen sambi, anang muai agi, numbas nya deh, mayuh endar buah tu udah,” pia ku Pelanduk. “Nyamai perut nuan bedamik laban batu tadi,” ku iya nyapa Mayas. Pelanduk lalu melunchat belanda rari, gaga ati meda buah rian udah mayuh dibuai Mayas.

MINTA SAH

Apin lama udah iya ngejang alai buah rian nya tadi, dia iya betemu enggau Kenyalang. “Deka nuan makai buah rian sambi?” ku iya nanya Kenyalang.

“Nama kebuah enggai,” ku tudah Kenyalang.

“Nyin buah rian udah ditugungka aku ba sungai empa nuan meh!” ku iya.

Angkat ga ari nya lalu betemu enggau Menarat. Munyi nya ga iya madah mayuh buah rian asuh iya empa Menarat. Bejalai ari nya iya lalu betemu enggau Baya, asuh iya ga Baya makai buah rian ke udah mayuh ditugung iya.

Udah bekau nya Pelanduk lalu betesau kaban belayan suku juru iya ngasuh sida makai buah rian ti ditugungka iya ba sungai. Tembu nya iya lalu pulai ke rumah, lantang bendar ati, lalu besila pangkat duduk lenggi-lenggi. Tu baru iya ila, ku ati iya din, awak ka Gajah ensepi asai.

Tawas hari pagi siti Pelanduk lalu nurun ngagai sungai. Datai din peda umbang buah rian nya bekapar udah abis dempa semua jelu enggau burung ke ditesau iya lemai dulu. Baka dunjung bukit umbang buah rian laban sida nya semalam nya. Lalu diatu Pelanduk manah-manah tugung umbang nya tadi. Enda lama udah nya dinga iya guru-guru Gajah datai. Lalu engkechit Pelanduk ngagai tugung umbang buah rian, lalu ngaga diri nilat senilat umbang iya dia.

“Tumu bendar nuan datai sambi?” ku Gajah.

“Tumu ga,” ku iya, “kumbai aku udah nurun nuan tadi,” ku Pelanduk.

“Aku tu laun bendar,” ku Gajah, “irau ati enggaika nuan tak lama nganti,” ku iya.

“Anang ibuhka nya nuan,” ku Pelanduk, “nadai tusah ga nganti pangan ke laun mimit. Nya alai tu enti nuan udah lantang mimit seput, tau tua lalu belabuh ngeruyakka buah rian,” ku iya.

“Nama tu udah mayuh endar umbang deh?” ku Gajah nanya.

“Eh ukai utai nya tadi,” ku Pelanduk, “semadi ke nganti nuan datai makai mimit-mimit aku, itahka gadai nyawa dulu enggaika tekelalu tekenyit lagi,” ku iya bebulaka Gajah.

NGUJUNGKA ALAH

Malik Gajah peda iya baka munggu dunjung umbang buah rian, lalu Pelanduk mina madah nya ambika gadai nyawa iya dulu. Tusah meh ati Gajah berundingka nya.

“Enti pia, manah tua anang guai betapat pagi tu, nyangka nuan tak udah kenyang,” ku Gajah.

“Apin sambi,” ku Pelanduk, “apin kenyang perut aku tu, semina ngeruga ngasuh lapar nyampau nya tadi,” ku iya.

“Enti munyi nya, alah meh aku laban nuan,” ku Gajah, “‘baka bukit dunjung umbang rian udah dempa nuan, semina ngeruga perut, ku nuan, enti udah makai penapat inat, ni nemu naka pemayuh,” ku Gajah.

Lalu belanda iya rari, abis kayu sebelah rantu jalai tumbang diteruju iya kena ngemantupka ati ti pedis alah laban Pelanduk.

Nya alai dia kitai udah meda, pemesai gamal tu kekadang nadai guna, lalu alah laban orang ke mit. Ku ajar sida niang apai menya, enti bejaku enda tau enda malik kanan malik kiba dulu, enggaika sebarang embal, lalu tau nyilup ati orang ke ninga.

Mayuh endar reti cherita ke lunggar pasal Pelanduk seduai Gajah nya. Siti nya ngajar kitai mensia enggaika kelalu arapka orang ke bedau temu tuju ati. Lalu siti agi nya ngelalau kitai mensia enda ngasuh kelalu tinggi jaku enggaika nesal dudi hari lalu tau ngejung kitai nipu orang baka ulah Pelanduk. Ensera tu mega ngajar kitai enda tau idup nipu, laban bisi maya hari kitai silap singkang lalu rebah tetungkam.

Oleh TELESA EMPERAN

See author's posts


Pentas lahirkan pemain berbakat

USAHA melahirkan lebih ramai pemain futsal berbakat perlu langkah lebih drastik.

Dengan ert kata lain, setiap perancangan kearah itu memerlukan pelaksanaan diperingkat akar umbi.

Sejajar dengan peranan dimainkan ‘Planet Futsal Academy’ (Program Pembangunan Futsal Kuching) selaku badan penggerak bagi tujuan tersebut.

Sebuah badan induk yang memberi fokus dalam mengasah bakat pemain muda yang berumur bawah 8, 10, 12, 16 dan 17 Tahun untuk lelaki.

Berbanding himpunan pemain berumur bawah 12 dan 16 Tahun bagi wanita.

Pengarah Kejurulatihan Planet Futsal Academy, Mohd. Faizal Zamri menegaskan, akademi berkenaan yang ditubuhkan sejak tahun 2015 dan dikenali sebagai Akademi KTT ketika itu.

Beberapa tahun berjaya menghimpunkan seramai 50 pemain bagi peringkat umur sedia ada.

“Tempoh enam tahun sejak akademi ini ditubuhkan, sambutan pemain peringkat umur yang pelbagai itu cukup membanggakan.

“Bukan hanya pemain lelaki malah mencakupi pemain wanita keseluruhannya,” ujar Mohd. Faizal ketika mengulas mengenai perkara itu.

Sambil mengakui tempoh masa tertubuhnya akademi berkenaan juga telah melahirkan ramai pemain muda berbakat.

Katanya, ramain pemain dari akademi ini yang telah berjaya serta mencipta nama di pentas saingan lebih tinggi dan berbeza.

“Ada antara mereka yang sudah mewakili negeri Sarawak selain beraksi di kejohanan dunia,” tambah beliau lagi.

Menurut Mohd. Faizal, pihaknya mempunyai takwin yang telah dirangka sepanjang tahun.

“Beberapa bulan lalu ada program yang terpaksa ditangguh ekoran penulran virus Covid-19 yang menjurus kepada pelaksanaan Perintah Kawalan Pergerakan (PKP).

“Namun, ia telah bersambung seperti biasa selepas pengumuman kerajaan untuk kelonggaran bagi sesi latihan,” katanya.

Dalam pada itu, sesi latihan dijalankan ketika ini mengikut jadual yang telah ditetapkan.

“Latihan dijalankan pada setiap hari Ahad bermula dari pukul 8.30 hingga 10.30 pagi.

“Bagi pelatih berstatus elit, latihan mereka dijalankan pada hari Isnin, Rabu dan Jumaat,”  ujarnya lagi.

Tegas Mohd. Faizal, pihaknya mengalu-alu penglibatan pemain peringkat umur berkenaan dalam akademi itu.

“Latihan kita diadakan di Padang Futsal Kampung Tupong Tengah, Petra Jaya. Jadi ibu bapa berminat menghantar anak mereka berkunjunglah ke pusat latihan kami,” jelas Mohd. Faizal lagi.

Oleh Faizal Bujang

See author's posts


Lonjakan permintaan sarung tangan getah tingkatkan eksport produk getah

GEORGE TOWN: Eksport produk getah Malaysia dianggar meningkat sebanyak 80 peratus untuk mencecah RM74 bilion tahun ini daripada RM41 bilion tahun lepas, dirangsang oleh lonjakan dalam permintaan terhadap sarung tangan getah.

Sarung tangan getah dijangka menguasai lebih 90 peratus daripada jumlah eksport negara untuk produk getah, demikian menurut jurucakap Lembaga Getah Malaysia.

“Kegiatan ekonomi global yang semakin baik telah mencerahkan prospek permintaan terhadap getah asli. Penggunaan global getah asli diunjur berkembang 6.7 peratus kepada 13.7 juta tan pada tahun 2021 selepas menyusut 7.8 peratus pada tahun 2020.

“Penggunaan di pasaran utama seperti China dan Amerika Syarikat turut menunjukkan peningkatan positif, didorong oleh pembukaan semula operasi perniagaan susulan program pemberian vaksin untuk memerangi Covid-19,” katanya kepada Bernama menerusi emel.

Bagaimanapun beliau menambah, dengan kemunculan semula kes Covid-19 di Malaysia yang menjuruskan kepada pelaksanaan kawalan pergerakan, pengurangan tenaga kerja dan pelbagai langkah kawalan lain yang dikenakan oleh kerajaan akan menyebabkan gangguan kepada rantaian bekalan getah asli.

Sementara itu, eksport getah asli Malaysia dijangka meningkat sekitar 5.0 peratus kepada RM6.5 bilion berbanding RM6.2 bilion pada 2020, terutama disokong oleh harga getah yang lebih baik pada tahun 2021 berbanding tahun sebelumnya.

Dari segi trend pengeluaran getah tahun ini, ia diunjurkan mengukuh kepada 530,000 tan tahun ini daripada 514,700 tan pada tahun 2020 yang merupakan paras terendah dalam tempoh satu dekad.

– Bernama

See author's posts


Sarawak guna dana sendiri bina pusat kanser

KUCHING: Sarawak sanggup menggunakan dana sendiri untuk menubuhkan pusat kanser yang dirancang dibina di Samarahan kerana keperluan serta mahu menjadikannya destinasi pelancongan perubatan.

Premier Sarawak, Datuk Patinggi Tan Sri Abang Johari Tun Openg berkata, hospital itu akan dilengkapi kemudahan terkini selain bertujuan mengubahnya menjadi satu lagi ciri utama pelancongan perubatan Sarawak.

“Ini kami lakukan walaupun (isu) penjagaan perubatan adalah urusan Kerajaan Persekutuan. Sarawak sanggup menggunakan dana sendiri,” katanya.

Beliau berkata demikian ketika berucap pada majlis makan malam Rangkaian Bersama Persatuan Hospital Swasta Malaysia (APHM) di sebuah hotel di sini, malam tadi.

Sebelum ini, Timbalan Premier Sarawak, Datuk Seri Dr Sim Kui Hian dilaporkan berkata bahawa Sarawak menawarkan pinjaman berjumlah RM1 bilion kepada Kerajaan Persekutuan bagi membina pusat kanser di Samarahan.

Dr Sim berkata, tawaran Sarawak membuat pinjamam itu kerana Kerajaan Persekutuan memaklumkan tiada dana mencukupi untuk membina pusat kanser diminta itu dan perkara ini sudah dikemukakan kepada Menteri Kesihatan, Khairy Jamaluddin.

Abang Johari berkata, Pusat Kanser Sarawak melangkaui rawatan kanser semata-mata kerana pesakit memerlukan persekitaran dan program kesihatan yang kondusif untuk mereka pulih dan sembuh sepenuhnya.

“Dalam erti kata lain, kita telah mengenal pasti kawasan sepanjang jalan Kota Samarahan menghala ke Pusat Jantung Sarawak, bersama Pusat Penyakit Berjangkit Sarawak serta kemudahan pendidikan untuk sandaran perkhidmatan yang diperlukan dalam industri penjagaan kesihatan ini,” katanya.

Abang Johari juga berkata beliau ada melawat pusat peranginan spa kesihatan di Budapest, Hungary untuk melihat secara langsung program kesihatan.

“Saya berharap Sarawak, khususnya Kuching akan menjadi pusat rawatan kanser serta penjagaan kesihatan dalam masa terdekat,” katanya.

See author's posts


RM1.8 juta diperuntukkan untuk kebajikan rakyat

KUCHING: Dianggarkan nilai terkumpul bantuan Covid-19 mencecah RM1.8 juta telah diperuntukkan oleh Kerajaan Sarawak untuk menjaga kebajikan rakyat Sarawak di seluruh Malaysia.

Menteri Kanan Kerja Raya Dato Sri Fadillah Yusof berkata, bantuan-bantuan berkenaan disalurkan sejak mula Perintah Kawalan Pergerakan (PKP) dikuatkuasakan pada 18 Mac 2020 melalui Pejabat Perhubungan Sarawak Kuala Lumpur (PPSKL) atau Rumah Sarawak, dengan kerjasama Sarawak Volunteers.

Fadillah yang juga Penaung Sarawak Volunteers berkata, Kerajaan Sarawak telah mengambil langkah segera untuk meringankan beban rakyat dalam menyelesaikan masalah mendesak termasuk bagi siswa siswi yang terkandas di Semenanjung, Sabah dan Labuan.

“Seramai 1,092 orang awam dan 1,957 pelajar Sarawak yang berada di luar Sarawak telah menerima bantuan segera kepada akses makanan dan penginapan daripada Kerajaan Sarawak sejak penularan pandemik Covid-19 sehingga ke hari ini.

“Sarawak Volunteers dan Rumah Sarawak juga telah menyelaras penerbangan yang dicatar khas untuk membawa pulang 955 orang awam dan 9,668 pelajar ke Sarawak dengan kerjasama Malaysia Airlines Berhad (MAB), Jawatankasa Pengurusan Bencana Negeri Sarawak dan Kementerian Pengajian Tinggi.

“Sarawak Volunteers dan Rumah Sarawak juga telah memudahcara urusan penghantaran guru-guru untuk balik ke tempat bertugas masing-masing dengan kerjasama MAB dan Jabatan Pendidikan Negeri Sarawak.

“Ini bagi memastikan agar proses pembukaan sekolah secara berperingkat dapat berjalan lancar untuk kebaikan anak-anak murid Sarawak,” katanya.

Ahli Parlimen Petra Jaya itu berkata, demikian ketika berucap dalam Program Abas Orang Kamek (AOK) yang dihadiri 180 anak Sarawak di Hotel Thistle, Johor Bahru malam kelmarin.

Fadillah berkata, di atas keprihatinan terhadap isu yang dibangkitkan siswa siswi dalam program Lan Berambeh Anak Sarawak pada 2018 di Kuala Lumpur, Ketua Menteri Sarawak Datuk Patinggi Abang Johari Tun Openg juga telah mengilhamkan Inisiatif Graduan Pulang Sarawak (i-GPS).

“I-GPS yang mula dilaksanakan sewal tahun 2019 untuk membantu siswa siswi kembali ke Sarawak dengan subsidi penerbangan RM300 sehala yang boleh dipohon dua kali setahun.

“Sarawak Volunteers dipertanggungjawabkan untuk memproses permohonan dan menyelaras pembayaran terus ke akaun pemohon yang berjaya melalui aplikasi Yayasan Sarawak Student App yang boleh dimuat turun daripada Playstore (Android dan App Store (Apple) serta turut boleh dilayari melalui laman web Yayasan Sarawak.

“Sehingga 30 Jun 2020, seramai 27,893 pemohon telah berjaya menerima manfaat subsidi berjumlah RM8,367,900 daripada Kerajaan Sarawak melalui inisiatif ini,” katanya, sambal menambah siswa siswi kini boleh kembali ke Sarawak semasa cuti semester dan khususnya cuti perayaan untuk bertemu keluarga.

Sementara itu, sepanjang 2019 Rumah Sarawak dan Sarawak Volunteers juga telah menguruskan 183 bantuan mingguan bagi rakyat Sarawak yang memerlukan. Rumah Sarawak juga turut menguruskan 49 penghantaran jenazah rakyat Sarawak yang meninggal dunia pada 2019.

Sejak awal tahun ini (2020) pula, 67 kes bantuan mingguan telah diuruskan Rumah Sarawak bersama Sarawak Volunteers, selain Rumah Sarawak turut menguruskan penghantaran 33 jenazah.

See author's posts


Ops Tapis Khas: 282 individu ditahan, Daerah Miri catat hasil rampasan nilai dadah tertinggi

KUCHING: Polis Diraja Malaysia (PDRM) khususnya Jabatan Siasatan Jenayah Narkotik (JSJN) sentiasa komited membanteras aktiviti pengedaran dan penyalahgunaan dadah di seluruh negeri.

Pesuruhjaya Polis Sarawak Dato’ Mohd Azman Ahmad Sapri menerusi Operasi (Op) Tapis Khas Se-Malaysia yang dilaksanakan JSJN bersama jabatan lain di bawah PDRM bermula 27 Februari hingga 1 Mac lepas berkata, hasil tangkapan mendapati Daerah Miri mencatatkan hasil rampasan nilai dadah tertinggi setakat ini.

“Rampasan dadah tertinggi bagi Operasi kali ini adalah di Daerah Miri iaitu bernilai RM100, 080 di ikuti Sibu, (RM65,389) dan Kuching (RM55,275),” katanya.

Menerusi Op Tapis Khas Se-Malaysia itu, PDRM juga telah berjaya menahan seramai 282 individu dan jumlah dadah yang dirampas daripada kesemua suspek, boleh digunakan oleh 11,329 penagih.

Menurut Mohd Azman, tangkapan dilakukan atas pelbagai kesalahan berkaitan dadah dengan nilai keseluruhan rampasan berjumlah RM227,060 dan kes di siasat di bawah Akta Dadah Berbahaya (ADB) 1952.

“Individu yang ditangkap terdiri daripada 268 lelaki dan 14 perempuan berusia antara 17 hingga 63 tahun.

“Antara dadah yang berjaya dirampas termasuklah 2,236 gram(g) syabu, 13 biji pil Eramin 5, 67g ganja(Kanabis) dan 0.25g Ketamine.

“Pihak kami turut menyita sebuah kereta bernilai RM50,000 di Kuching dan wang tunai serta barang kemas bernilai RM21,200 di Miri yang membawa kepada keseluruhan barang sita berjumlah RM71,200,” jelasnya.

Menurutnya lagi, 197 individu daripada 282 yang ditangkap didapati positif pelbagai jenis dadah selepas ujian saringan awal air kencing.

Beliau berkata demikian pada sidang media Op Tapis Khas Se-Malaysia Bil 2/2023 di Pusat Media Ibu Pejabat Kontinjen Sarawak di sini, hari ini.

Untuk Rekod, dalam tempoh 1 Januari hingga 28 Februari 2023, JSJN Sarawak merekodkan sebanyak 2,266  tangkapan, merampas pelbagai jenis dadah bernilai RM3,408,073.50 dan menyita harta bernilai RM814,926.02.

Oleh SHAHRUL QAIZAT

See author's posts


Helikopter hantar bekalan ke pedalaman

LIMBANG: Perkhidmatan helikopter Tentera Udara Diraja Malaysia (TUDM) dan
Bomba akan digunakan untuk mengagihkan bantuan pek makanan ke kawasan yang
sukar dihubungi di Long Napir dan Long Rayeh di daerah ini.

Menteri Muda Pemodenan Pertanian, Tanah Adat dan Pembangunan Wilayah,  Datuk Dr
Abdul Rahman Ismail berkata penggunaan helikopter diperlukan ke kawasan
terbabit disebabkan jauh di pedalaman.

Setakat ini sebanyak 8,980 rumah atau pintu rumah panjang di daerah ini
dikenal pasti telah menerima bantuan agihan pek makanan itu.

Maklumat penyerahan bantuan makanan itu berdasarkan maklumat yang
diperolehi daripada Pejabat Residen Limbang yang sudah mengagihkan bantuan
berkenaan secara berperingkat mengikut kawasan.

Pada masa yang sama, bantuan daripada tentera atau bomba  untuk penghantaran sumbangan barang makanan
ke pedalaman Limbang seperti Long Napir dan Long Rayeh akan diusahakan.

Beliau yang juga ADUN Bukit Kota memberitahu media ketika menyerahkan
sumbangan makanan kepada golongan sasar di Kampung Pahlawan di sini semalam.

Hurut sama Walikota Majlis Daerah Limbang (MDL), Sufian Mohat dan
timbalannya, Dahlan Dullah, Pemanca Abu Tinggal dan Penghulu Latip Tujoh.

ADUN Bukit Kota itu berkata Kerajaan Sarawak memperuntukkan RM16.4 juta
untuk membekalkan makanan asas kepada golongan sasar di seluruh negeri ini.

Jelasnya golongan berkenaan akan ditentukan oleh Jawatankuasa Pengurusan
Bencana Bahagian/Daerah dengan kerjasama agensi kerajaan, pusat khidmat Ahli
Dewan Undangan Negeri (ADUN) dan Pertubuhan Bukan Kerajaan (NGO) yang relevan.

Daripada jumlah tersebut, sejumlah RM200,000 diagihkan untuk setiap kawasan
DUN bagi penyerahan sumbangan makanan kepada gologan sasar.

Oleh itu, bantuan daripada ketua kampung dan pengerusi kawasan perumahan di
daerah Limbang amat diperlukan untuk menjayakan penghantaran bantuan itu terus
kepada golongan sasar.

See author's posts


Kerajaan Sarawak usaha cari dana

BELAGA: Kerajaan Sarawak sentiasa berusaha mencari dana untuk kelangsungan pembangunan di negeri ini.

Ketua Menteri, Datuk Patinggi Abang Johari Tun Openg berkata, ini termasuklah dana tambahan memastikan masa depan Sarawak cerah untuk membangunkan projek di negeri ini.

“Saya jadi Ketua Menteri lebih tiga tahun dan dalam masa tiga tahun kita telah mengambil alih Empangan Bakun daripada Kerajaan Pusat ke Sarawak.”

“Juga saya dan rakan-rakan dalam kabinet berusaha dan bekerja untuk menambahkan pendapatan negeri kita,” katanya.

Beliau berkata demikian ketika berucap pada Majlis Pecah Tanah Masjid Daerah Belaga dan Perasmian Waterfront Belaga bertempat di Dataran Belaga, semalam.

Menurutnya, pembangunan tersebut adalah hasil kerjasama di antara rakyat dan kerajaan.

“Memang benar kita bangunkan Bakun dan memang benar kita bangunkan Murum dan bangunkan Baleh.”

“Tetapi untuk melaksanakan projek tersebut memerlukan dana yang besar,” katanya.

Tambahnya, kerajaan terpaksa meminjam wang untuk membangunkan empangan yang menelan kos berbilion ringgit itu.

“Sebab itu daripada sudut pengurusan kewangan kita hendaklah seimbang dan apa yang dapat kita beri akan beri dan selebihnya untuk membayar hutang.”

“Dalam jangka masa tertentu hutang itu akan kita beres. Kita tidak ada hutang dan waktu itulah kalau kita nak minta kita mintalah,” katanya.

Turut hadir, Timbalan Ketua Menteri, Tan Sri Datuk Amar Dr. James Jemut Masing, Menteri Muda di Jabatan Ketua Menteri (Hal Ehwal Islam & DBKU) dan Menteri Muda Utiliti Sarawak (Bekalan Air) Datuk Dr Haji Abdul Rahman Junaidi, Menteri Muda Utiliti (Elektrik Luar Bandar) yang juga Ahli Dewan Undangan Negeri (ADUN) Belaga, Datuk Liwan Lagang, Ahli Parlimen Hulu Rajang, Datuk Wilson Ugak Kumbong dan ADUN Murum, Kennedy Chuk.

See author's posts


PBB Pantai Damai sedia hadapi PRN12

KUCHING: Parti Pesaka Bumiputera Bersatu (PBB) Cawangan Pantai Damai tidak akan melakukan persiapan pilihan raya pada saat-saat akhir.

Naib Presiden Parti Pesaka Bumiputera Bersatu (PBB) Datuk Dr Abdul Rahman Junaidi berkata, ia penting untuk memastikan perjalanan pilihan raya berjalan lancar dan cabaran luar dapat ditangkis secara berkesan.

Malah menurutnya, budaya kerja jentera PBB Cawangan Pantai Damai sejak dahulu lagi memang sentiasa bersedia awal bagi menghadapi mana-mana pilihan raya.

“Walaupun kita belum tahu tarikh pilihan raya negeri akan datang, kita perlu sentiasa bersedia.

“Janganlah kita membuat persiapan saat akhir atau selepas tarikh pilihan raya diumumkan, ia akan mendatangkan masalah kepada kita,” katanya.

Beliau berkata demikian ketika sesi Randau GPS-PBB DUN N.4 Pantai Damai di Kampung Pasir Pandak malam semalam.

Kampung Pasir Pandak menjadi Pusat Tempat Mengundi (PTM) kedua sesi randau tersebut selepas PTM Jaya Bakti pada Sabtu lepas.

Dr Abdul Rahman yang juga Ahli Dewan Undangan Negeri (ADUN) Pantai Damai menjelaskan, persiapan awal juga penting agar setiap jentera mengetahui mengenai pendekatan parti.

“Ini adalah langkah yang perlu kita ambil untuk memastikan jentera kita mendapat pemahaman mendalam mengenai perjuangan parti.

“Ia sekaligus dapat membantu jentera kita untuk menangkis tohmahan pihak luar terutama elemen negatif yang cuba dibawa,” ujarnya.

Sementara itu menurutnya, kerjasama yang mantap antara jentera pilihan raya peringkat cawangan dan ranting amat penting untuk mencapai kejayaan yang cemerlang dalam pilihan raya yang akan datang.

“Kita juga dikenalpasti sebagai kubu kuat dan digelar kawasan putih. Namun ia tidak sepatutnya membuat kita selesa dan jentera masih perlu bekerja keras,” jelasnya.

Hadir sama Timbalan Ketua PBB Cawangan Pantai Damai Drahman Jaladin dan Setiausaha PBB Cawangan Pantai Damai Merdehi Mas.

Oleh Diyana Samsuddin

See author's posts


Trump pilih Barrett ganti Ginsburg

WASHINGTON: Presiden Amerika Syarikat (AS), Donald Trump semalam mencalonkan Amy Coney Barrett yang merupakan pelantikan ketiga dibuat pentadbiran beliau untuk mengisi kekosongan di Mahkamah Agung.

“Saya berbesar hati untuk mengumumkan pemilihan hakim paling bijaksana dan berkhidmat dengan sangat cemerlang. Anda sangat layak untuk jawatan itu,” katanya ketika membuat pengumuman itu di Rumah Putih yang turut dihadiri Barrett, 48.

Difahamkan, Barrett akan menjadi wanita kelima berkhidmat di badan kehakiman tertinggi AS jika pencalonannya disahkan untuk menggantikan ikon liberal, Ruth Bader Ginsburg yang meninggal dunia pada usia 87 tahun pada 18 September lalu.

Beliau juga bakal menjadi calon hakim Mahkamah Agung paling muda sejak Clarence Thomas yang berusia 43 tahun pada 1991. Pada 2017, Trump pernah melantik Barrett sebagai hakim mahkamah rayuan persekutuan di Seventh Circuit yang berpusat di Chicago. – AFP

See author's posts


Sambutan Maulidur Rasul berlangsung dalam norma baharu

LAWAS: Sambutan Maulidur Rasul tahun ini berlangsung dalam norma baru dengan  pematuhan wajib terhadap Prosedur Operasi Standard (SOP) Covid-19.

Bagi daerah Limbang, Menteri Muda Pertanian, Tanah Adat dan Pembangunan Wilayah Sarawak Datuk Dr Abdul Rahman Ismail mengetuai majlis sambutan Mauludur Rasul di Masjid Jannatul Firdaus Bahagian Limbang, petang semalam.

Majlis bermula selepas solat Maghrib dengan bacaan Yassin dan doa kesyukuran,  diikuti Zikir Marhaban bersama Kumpulan Zikir Marhaban Surau Ar-Raudah, Taman Desa Pebahanan Limbang.

Walaupun tahun ini tiada perarakan diadakan  seperti sebelum pendemik Covid-19, tetapi sambutan tetap meriah dengan berbagai acara yang menjurus kepada kasih sayang umat Islam kepada Nabi Muhammad SAW.

Hadir sama, Pegawai Daerah Limbang, Superi Awang Said, Pegawai Agama Islam Bahagian Limbang Ustaz Awang Abdul Rahim Awang Rosley, Pemanca Abu Bakar dan kenamaan tempatan lainnya.

Oleh ADENG EDRUS

See author's posts


Polis Selangor tumpas kumpulan ‘The Mask Man’

SHAH ALAM: Polis Selangor berjaya  menumpaskan kumpulan   samun ‘The Mask Man’, yang memakai topeng karakter ‘Vendetta’ ketika melakukan jenayah, sekali gus menyelesaikan 48 kes samun  di tiga  negeri, Isnin lepas.

Ketua Jabatan Siasatan Jenayah Selangor Datuk Fadzil Ahmat berkata, pihaknya turut menahan enam lelaki  yang dipercayai ahli kumpulan itu berusia   antara 27 hingga 31 tahun, menerusi   beberapa tangkapan berasingan di Klang, Puchong, Selayang dan Shah Alam dalam tempoh 24 jam.

“Kumpulan ini menyasarkan pintu atau pagar rumah yang tidak ditutup sebelum suspek memanjat dan memasuki rumah tersebut dengan memakai topeng karakter ‘Vendetta’ serta mengacukan pistol atau parang.

“Ahli kumpulan ini sangat berbahaya  kerana sanggup mencederakan mangsa selain  sangat licik apabila menggunakan pelbagai jenis kenderaan untuk mengelak dikesan polis semasa melakukan jenayah,” katanya dalam sidang media di sini Khamis lepas.

Ahmad Fadzil berkata, melalui tangkapan itu pihaknya berjaya merampas  pelbagai barangan termasuk  sepucuk pistol jenis Taurus buatan Brazil, 16 peluru hidup, beberapa senjata tajam seperti parang  serta   sembilan buah kereta, termasuk sebuah daripadanya dilaporkan hilang di Klang.

Beliau berkata, dengan tangkapan ahli kumpulan itu, polis berjaya menyelesaikan 40 kes samun di sekitar Selangor, enam di Kuala Lumpur serta dua di Negeri Sembilan, membabitkan kerugian lebih RM1.5 juta.

Tambahnya, polis turut menyiasat sekiranya masih ada saki baki  ahli kumpulan itu.

Kesemua suspek yang mempunyai rekod jenayah lampau itu direman dua hari sehingga hari Khamis lepas untuk siasatan di bawah Seksyen 117 Kanun Prosedur Jenayah. – Bernama

See author's posts